title: Ermoúpoli

text:
Ermoúpoli (; ) on Kreikan kaupunki sekä samanniminen Sýros-Ermoúpolin kunnan kunnallisyksikkö (Δημοτική Ενότητα Ερμουπόλεως, "Dimotikí Enótita Ermoupóleos") ja entinen itsenäinen kunta. Se sijaitsee Sýroksen saaren itärannikolla Sýroksen alueyksikössä Etelä-Egean saarten alueella. Koko kunnallisyksikön väkiluku on 13 737 ja varsinaisen Ermoúpolin kaupungin väkiluku 11 407 (vuonna 2011). Ermoúpoli on Sỳroksen pääkaupunki ja -satama, Sýros-Ermoúpolin kunnan kuntakeskus sekä Etelä-Egean saarten pääkaupunki. Se on myös Kykladien saariryhmän perinteinen keskuskaupunki ja toimi lakkautetun Kykladien prefektuurin pääkaupunkina.
Ermoúpolin perustivat 1820-luvulla varhaisemman Áno Sýroksen laajennokseksi Kreikan vapaussodan aikana muualta paenneet kreikkalaiset, jotka kapinoivat osmanivaltaa vastaan. Kaupunki, jonka nimi on suomeksi ”Hermeen kaupunki” kreikkalaisen mytologian kauppiaiden suojelijan mukaan, kehittyi nopeasti merkittäväksi kauppa- ja merenkulkukaupungiksi, ja se oli myös juuri itsenäistyneen Kreikan valtion ensimmäisiä kulttuurisia keskuksia. Elefthérios Venizéloksen kerrotaan sanoneen, että ”Kreikka syntyi uudelleen Ermoúpolissa”. Kaupunkia on kutsuttu myös ”Pieneksi Milanoksi” ja ”Egeanmeren herttuattareksi”.


title: Ermoúpoli

text: Ermoúpoli oli koko Kreikan merkittävimpiä satamia aina Korintin kanavan rakentamiseen ja Pireuksen nousuun saakka. Muistona menneestä kaupungissa on suuri määrä uusklassista arkkitehtuuria edustavia rakennuksia, kuten kauppiaiden ja laivanvarustajien kartanoita. Merkittäviin uusklassisiin rakennuksiin kuuluu myös Sýros-Ermoúpolin kunnantalo. Kaupungin tärkeimpiä kirkkoja ovat Vapahtajan kirkastumisen katedraali, Pyhän Nikolaoksen kirkko, Neitsyt Marian kuolonuneen nukkumisen kirkko sekä Vapahtajan ylösnousemuksen kirkko. Katolinen Pyhän Yrjön katedraali on Áno Sýroksen puolella. Ermoúpolissa toimii yksi Egean yliopiston yksiköistä (osa luonnontieteellistä tiedekuntaa). Sýroksen lentoasema sijaitsee noin kaksi kilometriä kaupungista etelään.


title: Ermoúpoli

text: Ermoúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sýros-Ermoúpolin kunnaksi yhdessä Áno Sýroksen ja Poseidonían kanssa.


title: Ermoúpoli

text: Ermoúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Price

text: Price tarkoittaa ainakin seuraavia:


title: Komotiní

text: Komotiní () on Kreikan kaupunki ja samanniminen kunta (Δήμος Κομοτηνής, "Dímos Komotinís"), joka sijaitsee Rodópin alueyksikössä Itä-Makedonian ja Traakian alueella. Kaupunki on Itä-Makedonian ja Traakian pääkaupunki sekä Rodópin hallinnollinen keskus. Koko kunnan pinta-ala on 644,7 neliökilometriä ja väkiluku 66 919. Varsinaisen Komotinín kaupungin väkiluku on 50 990 (vuonna 2011).


title: Komotiní

text: Nykyinen Komotinín kunta muodostui, kun Komotiní, Aígeiros ja Néo Sidirochóri yhdistyivät vuoden 2011 alussa Kallikrates-suunnitelman mukaisesti.


title: Komotiní

text: Komotinín kaupungissa toimii neljä Traakian Demokritos-yliopiston tiedekunnista (humanistinen, liikuntatieteellinen, oikeustieteellinen sekä talous- ja yhteiskuntatieteellinen tiedekunta).


title: Komotiní

text: Vuoden 2011 kuntauudistuksesta lähtien Komotinín kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Armstrong Siddeley

text: Armstrong Siddeley oli vuosina 1919–1960 valmistettu brittiläinen automerkki. Armstrong Siddeley Motors Limited muodostettiin vuonna 1919 yhdistämällä yritykset "Sir W G Armstrong Whitworth and Company" ja "the Siddeley Deasy Motor Car Co. Ltd". Ensimmäinen Armstrong Siddeley -merkkinen auto oli nimeltään 30HP model, jonka tuotanto alkoi vuonna 1919.


title: Armstrong Siddeley

text:
Vuonna 1928 Armstrong Siddeley esitteli esivalintaisen puoliautomaattivaihteiston, joka tuli myöhemmin useimpien mallien vakiovarusteeksi.
Vuonna 1952 tehdas esitteli ison Sapphire-mallin, jossa oli 3,4 litran moottori. Myyntiin Sapphire tuli vuonna 1953. Armstrong Siddeley Sapphiren erikoisuus oli nelivaihteinen planeettapyörästövaihteisto, jossa oli sähköinen esivalinta. Sapphire ja sen seuraaja Star Sapphire olivat viimeisiä henkilöautoja, jossa käytettiin sähköistä esivalintaa. Esivalintavaihteisto laajapintaisen hammaskosketuksensa ansiosta kestää vahvaa vääntöä, mutta haittapuolena on painava rakenne.


title: Armstrong Siddeley

text: Armstrong Siddeleyn viimeinen malli oli Star Sapphire, jonka tuotanto päättyi heinäkuussa 1960.


title: Armstrong Siddeley

text: Armstrong Siddeleyn maahantuojana Suomessa toimi 1950-luvulla helsinkiläinen Importer Oy, jonka yhtenä omistajana oli tunnettu sotilasilmailija, majuri Väinö Bremer. Yhtiö toi Suomeen samaan aikaan myös Saab-henkilöautoja. Armstrong Siddeley -tehtaan vuosituotanto oli autotehtaaksi vaatimatonta, noin 1 500–3 000 autoa. Eräinä vuosina tästä määrästä tuotiin Suomeen jopa kymmenesosa. Suomessa aikoinaan tunnetuksi Armstrong Siddeley -autoksi tuli avolavainen pakettiauto, jossa oli viiden hengen ohjaamo. Näiden autojen suurin yksittäinen ostaja oli Posti- ja lennätinlaitos.


title: Trípoli (Kreikka)

text: Trípoli () on Kreikan kaupunki ja samanniminen kunta (Δήμος Τρίπολης, "Dímos Trípolis"), joka sijaitsee Arkadian alueyksikössä Peloponnesoksen alueella. Kaupunki on Peloponnesoksen pääkaupunki sekä Arkadian hallinnollinen keskus. Koko kunnan pinta-ala on 1 481 neliökilometriä ja väkiluku 47 254. Varsinaisen Trípolin kaupungin väkiluku on 30 866 (vuonna 2011).


title: Trípoli (Kreikka)

text: Nykyinen Trípolin kunta muodostui, kun Trípoli, Fálanthos, Korýthio, Levídi, Mantíneia, Skirítida, Tegéa ja Valtétsi yhdistyivät vuoden 2011 alussa Kallikrates-suunnitelman mukaisesti.


title: Trípoli (Kreikka)

text: Vuoden 2011 kuntauudistuksesta lähtien Trípolin kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Nationalliga

text: Nationalliga oli Itävallan toiseksi korkein jääkiekon sarjataso. Sarja perustettiin vuonna 1959 paikalliseksi sarjaksi, josta kehittyi lajin kasvaessa valtakunnallinen sarja. Nationalliga lakkautettiin vuonna 2012, kun seitsemän sarjan joukkuetta jätti sarjan kauden päätteeksi. Seurat joko lopettivat tai siirtyivät harrastesarjoihin. Kaksi seuraa nousi pääsarjaan ja jäljelle jääneet seurat perustivat slovenialaisten seurojen kanssa uuden sarjan jotta ammattilaisjääkiekkoa olisi Itävallassa jatkossakin toisella sarjatasolla.


title: Neckar (auto)

text: Neckar oli vuosina 1957–1971 Saksassa Fiatin lisenssillä valmistettu automerkki. Tehdas sijaitsi Heilbronnissa. Neckarin omistivat Fiat ja NSU yhdessä, mutta Fiatilla oli enemmistöosakkuus.


title: Neckar (auto)

text: Vuonna 1958 Länsi-Saksassa kolmanneksi suosituimmaksi automerkiksi nousi ulkomainen Fiat, mikä oli epätavallista, sillä saksalaiset suosivat omia automerkkejään. Silti Länsi-Saksassa tuolloin myydyistä viidestä Fiatin mallista kaksi suosituinta olivat Länsi-Saksassa lisenssillä valmistettuja Neckar-autoja.


title: Neckar (auto)

text: Heilbronnin autotehtaan oli rakentanut NSU vuonna 1926. Vuonna 1929 NSU aloitti Fiatin autojen lisenssivalmistuksen nimillä NSU/Fiat ja Neckar.


title: Neckar (auto)

text:
Tekniikan Maailman 8/1963 koeajossa oli Neckar Jagst 770 ja numerossa 6/1964 Neckar Europa Special. Jagst 770 on teknisesti sama auto kuin kuuluista pikkuauto Fiat 600, vain erilaiset merkkikoristeet erottavat nämä autot toisistaan.
Pientä Neckar Weinsberg 500-mallia valmistettiin vuosina 1959–1963.


title: KC/MD Mafia

text: KC/MD Mafia (kirjoitetaan myös KCMD Mafia, lausutaan "keisii ämdee mafia") on suomalainen rap-musiikkia esittävä yhtye. Yhtye on julkaissut yhden albumin, joululevyn "Kauheimmat joululaulut" vuonna 2012. Vuotta aiemmin yhtye julkaisi digitaalisen EP:n "Mustajoulu", jonka materiaali on myös Kauheimmat joululaulut -albumilla. Lisäksi yhtye esiintyy Eevil Stöön levyllä "Proud to Be a Stöö". Yhtyeen jäsenien määritelmä on häilyvä, mutta heihin kuuluvat ainakin Eevil Stöö, Koksukoo, Pikku Herkko, DJ Kotka, DJ Kridlokk ja Tuuttimörkö; myös Aztra ja Lommo ovat esiintyneet usein Mafia-nimikkeen alla heidän konserteissaan. Yhtye on konsertoinut muun muassa Tavastialla, Ilosaarirockissa ja Qstockissa.


title: KC/MD Mafia

text: Pikku Herkko on suomalainen Eevil Stöön kasvattama rap-artisti, joka tunnetaan myös nimellä Hercules. Hän on aloittanut uransa Eevil Stöön levyillä vieraillen. Tämän lisäksi hän kuuluu KC/MD Mafia-yhtyeeseen. Hänen roolihahmonsa on 8-vuotias poika, joka harrastaa gangsta-rap musiikkia, pikkurikoksia ja kannabiksen polttoa yhdessä KC/MD Mafian kanssa. Hän juontaa Eevil Stöön "Pure Ana & Happyhappy Joyjoy Memphis Underground Mix Pt.1" -mixtapen. Eevil Stöön varhaisilla levyillä mainostettiin tulevaa Pikku Herkon soololevyä, mutta sitä ei ole toistaiseksi julkaistu. Pikku Herkko mainitaan myös monissa Eevil Stöön ja Kridlokkin kappaleissa, joissa hän ei ole itse mukana. Herkolta on julkaistu soolokappale "Sä tiedät mut" vuonna 2014.


title: Kiinan ePrix 2014

text: Kiinan ePrix 2014 eli 2014 Beijing ePrix oli Formula E -sarjan kauden 2014–2015 avauskilpailu ja historian ensimmäinen Formula E -sarjan kilpailu. Kilpailu ajettiin 13. syyskuuta Beijing Olympic Green Circuitilla Kiinan Pekingissä.


title: Kiinan ePrix 2014

text: Kaikki ratatapahtumat ajettiin saman päivän aikana. Ennen kisaa ajettiin kahdet vapaat harjoitukset ja aika-ajot neljässä ryhmässä. Itse kilpailu alkoi aika-ajojen jälkeen paikallista aikaa kello neljä.


title: Kiinan ePrix 2014

text: Kilpailun voitti brasilialainen Audi Sport ABT:n Lucas di Grassi. Toiseksi sijoittui Andretti Autosportin ranskalaiskuski Franck Montagny ja kolmanneksi Virgin Racingin Sam Bird, joka nousi palkintokorokkeelle Audi Sport ABT:n Daniel Abtin saatua aikarangaistuksen. Kilpailu ratkesi vasta viimeisessä mutkassa, kun lähes koko kilpailun ajan kilpailua johtanut Nicolas Prost muutti viimeiseen mutkaan tullessaan ajolinjaansa ja törmäsi häntä ohittaneeseen Nick Heidfeldiin.


title: Kiinan ePrix 2014

text:
Jokainen kuljettaja oli arvottu yhteen neljästä aika-ajoryhmästä. Jokaisella ryhmällä oli kymmenen minuuttia aikaa olla radalla; tämän aikana heidän oli mahdollisuus ajaa mahdollisimman nopea aika. Paalupaikalle ajoi E.dams-Renaultin Nicolas Prost ajalla 1.42,200. Toiseksi sijoittui Audi Sport ABT:n Lucas di Grassi ajalla 1.42,306 jääden +0,106 sekuntia Prostin ajasta. Kolmanneksi sijoittui di Grassin tallikaveri Daniel Abt ajalla 1.42,454.
Kauden 2014–2015 ja samalla historian ensimmäinen Formula E -sarjan osakilpailu ajettiin 13. syyskuuta Beijing Olympic Green Circuitilla Kiinan Pekingissä. Sää kilpailuun lähdettäessä oli aurinkoinen. Ennen kilpailun alkua FanBoostin voittajiksi ilmoitettiin Lucas di Grassi, Katherine Legge ja Bruno Senna. He saivat kilpailuun ylimääräisen ”Power Boostin”, jolla pystyi nostamaan auton suorituskykyä 150 kW:sta 180 kW:iin viiden sekunnin ajaksi (nosto vastaa noin 40 hevosvoimaa).


title: Kiinan ePrix 2014

text: Nicolas Prost sai hyvän lähdön paalupaikalta ja ensimmäiseen mutkaan tullessa kärkikolmikko pysyikin samana kuin lähdössä. Venturi Grand Prixin Nick Heidfeld ohitti Mahindra Racingin Karun Chandhokin ja nousi neljänneksi. Jarno Trulli jäi startissa lähtöruutuun. Ho-Pin Tung ei päässyt starttaamaan varikolta auton sammuttua, mutta pääsi liikkeelle myöhemmin ollen kierroksen muita perässä. Toiseen mutkaan tullessa Bruno Senna kolaroi toisen auton kanssa ja joutui keskeyttämään. Toisen kierroksen alkaessa turva-auto otettiin radalle, koska Sennan auto oli jäänyt vaaralliseen paikkaan. Turva-auto poistui radalta viidennen kierroksen alkaessa. Kierroksella kuusi Sébastien Buemin autosta putosi romua radalle, ja samalla hänen takasiipensä hajosi. Buemi kävi vaihtamassa autonsa kierroksella yhdeksän.


title: Kiinan ePrix 2014

text: 12. kierroksella Stephane Sarrazin ja Jaime Alguersuari tulivat varikolle vaihtamaan autoja ja 13. kierroksella sen tekivät kaikki kärkiautot. Varikolle tullessa Nicolas Prost oli kilpailun johdossa, mutta kilpailun kärkipaikan radalla otti Sam Bird, joka ei ollut kuitenkaan käynyt vielä varikolla. Kärjen poistuessa varikolta heidän järjestyksensä oli Prost, Heidfeld, di Grassi, Montagny, Abt. 14. kierroksella Sam Bird ja Charles Pic kävivät varikolla vaihtamassa autoja. Bird palasi radalle kuudennelle sijalle ja Pic kahdeksannelle sijalle.


title: Kiinan ePrix 2014

text: Autojen vaihdon jälkeen Nick Heidfeld alkoi jahdata Nicolas Prostia. Heidfeld saavutti Prostin viimeisellä kierroksella ja yritti ohittaa hänet viimeiseen mutkaan tultaessa. Kilpailu ratkesi kun lähes koko kilpailun ajan sitä johtanut Prost vaihtoi viimeiseen mutkaan tullessa ajolinjaansa ja törmäsi Heidfeldiin.


title: Kiinan ePrix 2014

text: Kilpailun voitti brasilialainen Audi Sport ABT:n Lucas di Grassi. Toiseksi sijoittui Andretti Autosportin ranskalaiskuski Franck Montagny. Kolmantena maaliin tuli Audi Sport ABT:n Daniel Abt, mutta hän sai 57 sekunnin aikarangaistuksen kilpailun jälkeen ylitettyään 28 kWh käytön kilpailun aikana. Lopulta kolmanneksi sijoittui Virgin Racingin Sam Bird.


title: Kiinan ePrix 2014

text: Huomioita:


title: Otso Rantakari

text: Otso Juhani Rantakari (s. 19. marraskuuta 1993 Helsinki) on suomalainen jääkiekkopuolustaja, joka pelaa SM-liigajoukkue Tapparassa. Hän laukoo oikealta.


title: Otso Rantakari

text: Rantakari on Jokereiden kasvatti. Hän siirtyi vain 14-vuotiaana itävaltalaisen EC Salzburgin junioreihin kaudeksi 2008–2009, kun Rantakaria kysyttiin hänen ja isänsä Osmon reissulla tuttavan luona Salzburgissa pelaamaan jääkiekkoa paikallisissa junioreissa. Kaudeksi 2009–2010 Rantakari palasi taas Suomeen ja siirtyi Helsingin IFK:n B-nuoriin, joiden tehokkain puolustaja hän oli sekä SM-karsinnoissa tehoilla 2+8=10 että runkosarjassa tehoilla 4+12=16. Rantakari voitti kauden päätteeksi Suomenmestaruuden.


title: Otso Rantakari

text: Kaudeksi 2011–2012 Rantakari siirtyi Jokereiden A-nuoriin. Hän sijoittui tehoilla 8+29=37 koko A-nuorten SM-liigan puolustajien pistepörssissä neljänneksi ja voitti kauden päätteeksi SM-hopeaa. Toukokuussa 2012 Rantakari teki kaksivuotisen SM-liigasopimuksen Jokereiden kanssa. Hän pelasi kauden 2012–2013 lähinnä joukkueen A-nuorissa sekä lainalla Mestis-joukkue Kiekko-Vantaassa, jossa Rantakari pelasi kauden loppuun. Hänen tulokaskautensa Mestiksessä toi 19 runkosarjaottelussa tehot 4+9=13 sekä viidessä karsintasarjan ottelussa tehot 2+2=4. Rantakari ei tehnyt kuitenkaan vielä liigadebyyttiään, kuten ei myöskään kaudella 2013–2014, jonka hän pelasi lähes kokonaan Kiekko-Vantaan vahvuudessa. Rantakari oli tehoilla 11+19=30 joukkueen kolmanneksi paras pistemies ja sijoittui koko Mestiksen puolustajien pistepörssissä neljänneksi.


title: Otso Rantakari

text: Rantakari siirtyi kaudeksi 2014–2015 1+1-vuotisella sopimuksella Espoo Bluesiin. Hän teki SM-liigadebyyttinsä kauden avausottelussa 11. syyskuuta 2014 vieraissa Helsingin IFK:ta vastaan. Rantakari sai ottelussa jääaikaa 14.54 minuuttia ja hän teki ottelussa myös liigauransa avausmaalin toisessa vaihdossaan ylivoimalla. Hänet palkittiin ottelun "Ilta-Sanomien" kahden tähden tähtipelaajana sekä valittiin legendojen tähtien kolmostähdeksi. Yhteensä Rantakarin tulokaskausi toi 56 runkosarjaottelussa tehot 11+18=29 sekä neljässä playoff-ottelussa yhden maalin. Hän voitti koko SM-liigan runkosarjan tulokkaiden piste- ja syöttöpörssin. 7. helmikuuta 2015 Kalevan Palloa vastaan Rantakari teki kauden 11. maalinsa ja hän nousi Tom Pietilän (1975–1976) ja Risto Siltasen (1976–1977) ohi kaikkien aikojen eniten maaleja tehneeksi tulokaspuolustajaksi. Rantakari jäi myös vain yhden tehopisteen päähän tulokaspuolustajien piste-ennätyksestä. Hän jakoi SM-liigan puolustajien pistepörssin seitsemännen sijan Lukon Mikko Kousan kanssa. Rantakari palkittiin kauden päätteeksi SM-liigan parhaana tulokkaana Jarmo Wasaman muistopalkinnolla. Helmikuussa 2015 Blues käytti hänen sopimuksessaan olleen option ja teki vuoden mittaisen jatkosopimuksen Rantakarin kanssa.


title: Otso Rantakari

text: Kesken kauden 2015–2016, tammikuussa 2016 Rantakari jätti talousvaikeuksista kärsineen Bluesin, jonka sisäistä piste- ja syöttöpörssiä hän johti pelipaikastaan huolimatta tehoilla 5+15=20. Rantakari siirtyi jo samana päivänä Ruotsiin SHL-joukkue MODO Hockeyn riveihin. Joukkue ajautui Kvalserieniin, jossa MODO johti ottelusarjaa Leksands IF:ää vastaan 3–1, mutta Leksand vei sarjan aina seitsemänteen peliin asti. Ratkeiseva ottelu meni jatkoajalle, jossa Rantakari sai kohtalokkaan kiekonmenetyksen yrittäessään tuoda kiekkoa omalta siniviivalta ja Leksandin Brock Montpetit teki läpiajosta joukkueen 3–4-voittomaalin. MODO:n kausi päättyi putoamiseen HockeyAllsvenskaniin.


title: Otso Rantakari

text: Rantakari siirtyi kaudeksi 2016–2017 kaksivuotisella sopimuksella Tapparaan. Hän oli joukkueen tehokkain puolustaja tehoilla 9+21=30, joilla Rantakari jakoi koko SM-liigan puolustajien pistepörssin neljännen sijan JYPin Mikko Kaltevan kanssa. Hän voitti kauden päätteeksi Suomenmestaruuden. Joulukuussa 2017 Tappara käytti Rantakarin sopimuksessa olleen option ja teki vuoden mittaisen jatkosopimuksen hänen kanssaan. Kauden 2017–2018 päätteeksi Rantakari voitti SM-hopeaa.


title: Otso Rantakari

text: Rantakari on pelannut 13 nuorten ja kuusi poikien maaottelua.


title: Otso Rantakari

text: Rantakarin isä Osmo on toiminut alemmissa sarjoissa mm. joukkueenjohtotehtävissä. Otso Rantakari seurustelee vuoden 2010 Miss Suomen ja televisiojuontaja Viivi Pumpasen kanssa. Pari tapasi toisensa viihdeohjelma "Possen" kuvauksissa.


title: David Afkham

text: David Afkham (s. 1983 Freiburg) on saksalainen kapellimestari. Hän alkoi käydä piano- ja viulutunneilla 6-vuotiaana. 15-vuotiaana hän pääsi Freiburgin musiikkikorkeakouluun, jossa hän opiskeli pianonsoittoa, musiikin teoriaa ja orkesterinjohtoa. Hän voitti soolopianistina ensipalkinnon Saksan kansallisessa Jugend musiziert -pianokilpailussa vuonna 2002. Afkham saattoi orkesterinjohdon opintonsa päätökseen Weimarin Liszt-musiikkikoulussa.


title: David Afkham

text: Vuonna 2008 Afkham voitti kapellimestarien Donatella Flick -kilpailun Lontoossa. Tämän ansiosta hän pääsi Lontoon sinfoniaorkesterin avustavaksi kapellimestariksi kahden vuoden ajaksi. Toukokuussa 2013 hän sai nimityksen Espanjan kansallisorkesterin pääkapellimestariksi alkaen kaudesta 2014/15. Afkham on johtanut myös lukuisia muita orkestereita, joiden joukossa ovat olleet Concertgebouw-orkesteri, Ruotsin radion sinfoniaorkesteri, Philharmonia-orkesteri, Münchenin filharmonikot, Wienin sinfonikot, Clevelandin orkesteri ja Seattlen sinfoniaorkesteri.


title: Pierre Tornade

text: Pierre Tornade (oikealta nimeltään Pierre Tournadre, 21. tammikuuta 1930 – 7. maaliskuuta 2012) oli ranskalainen näyttelijä ja ääninäyttelijä. Hän näytteli useissa elokuvissa ja televisiosarjoissa, esimerkiksi "Thierry la Fronde" (1963), "Mais où est donc passée la septième compagnie?" (1973) ja "Dupont Lajoie" (1975).


title: Pierre Tornade

text: Tornade ääninäytteli Aladobix elokuvissa "Asterix – pieni suuri mies Galliasta" (1967), "Asterix ja Kleopatra" (1968) ja "Asterix valloittaa Rooman" (1976), Averell Dalton "Lucky Luke" -sarjassa ja elokuvissa "Lucky Luke ja Daltonin veljekset" (1971), "Lucky Luke sotapolulla" (1978) ja "Lucky Luke – Daltonin veljekset pakomatkalla" (1983), ja Obelix elokuvissa "Asterix – gallialaisten sankari" (1985), "Asterix Britanniassa" (1986), "Asterix ja suuri taistelu" (1989) ja "Asterix Amerikassa" (1994).


title: Ydinenergian käyttörikos

text:
Ydinenergian käyttörikos on Suomen rikoslain 44. luvussa määritelty ydinenergian ja -materiaalien väärinkäyttöön liittyvä rikosnimike.
Ydinenergiarikoksesta voidaan syyttää tahoa, joka käyttää ydinenergiaa ilman asianmukaisia lupia tai saadun luvan ehtoja noudattamatta, laiminlyö turvallisuusseikat, turva- ja valmiusjärjestelyt, viranomaisille kuulumattomien pelastuspalvelujärjestelyiden hoitamisen tai ydinjätehuollon ja sen kustannuksiin varautumisvelvollisuuden laiminlyönnistä. Ydinlaitoksen tai ydinenergian käyttäminen on laitonta ennen kuin alan viranomainen on todennut turvallisuusvaatimukset täytetyiksi, turva- ja valmiusjärjestelyt riittäviksi, tarpeellisen valvonnan asianmukaisesti järjestetyksi ja vahingonkorvausvastuun mahdollisesti sattuvan ydinonnettomuuden varalta hoidetuksi. Lain mukaan voidaan rangaista myös tahoa, joka jättää antamatta raportteja, muita tarvittavia tietoja tai jättää pitämättä materiaali- tai käyttökirjanpitoa.


title: Ydinenergian käyttörikos

text: Ydinenenergian käyttörikoksesta voidaan rangaista sakoilla tai korkeintaan vuoden vankeustuomiolla, jollei tehty rikos täytä jonkin muun laissa määritellyn rikoksen tuntomerkkejä. Vuonna 26. joulukuuta 2009 voimaan tulleen Euroopan parlamentin ja neuvoston ympäristödirektiivin (2008/99/EY) ja sen Suomen lakiin aiheuttamien muutosten seurauksena oikeushenkilölle on voitu vuodesta 2010 määrätä ydinenergian käyttörikoksesta yhteisösakko, jonka summa vaihtelee 850 ja 850 000 euron välillä.


title: Andrew P. MacDonald

text: Andrew P. MacDonald (s. 30. marraskuuta 1958 Guelph, Ontario) on kanadalainen säveltäjä. Hän sai musiikin tohtorin arvon vuonna 1985 Michiganin yliopistosta, jossa hän oli opiskellut William Bolcomin, William Albrightin, George Balch Wilsonin ja Leslie Bassettin johdolla. MacDonald on saanut teoksillaan lukuisia palkintoja, kuten parhaan klassisen sävellyksen Juno-palkinnon (1995) viulukonsertosta, joka on myös levytetty BIS-levymerkille.


title: Andrew P. MacDonald

text: MacDonaldin musiikkia on esitetty Kanadan lisäksi myös Yhdysvalloissa, Yhdistyneessä kuningaskunnassa, Norjassa, Ranskassa ja Saksassa. Kanadassa hänen teostensa esittäjiin ovat lukeutuneet Toronton sinfoniaorkesteri, Montréalin sinfoniaorkesteri, Esprit-orkesteri, Québecin sinfoniaorkesteri, Winnipegin sinfoniaorkesteri, Manitoban kamariorkesteri, Nova Scotian sinfoniaorkesteri, , Calgaryn filharmonikot ja I Musici de Montréal.


title: Andrew P. MacDonald

text: MacDonaldin kustantajat ovat New Art Music Editions Winnipegissä ja Vierdreiunddreissig Musikverlag Münchenissä. MacDonald toimi Kanadan säveltäjäliiton varapuheenjohtajana vuosina 1993–97. Hän on lisäksi esiintynyt konserttikitaristina ja opettanut Bishop's Universityssa (Québec) sävellyksen ja teorian professorina.


title: Sophie-Carmen Eckhardt-Gramatté

text: Sophie-Carmen Eckhardt-Gramatté (6. tammikuuta 1899 Moskova – 2. joulukuuta 1974 Stuttgart) oli venäläissyntyinen kanadalainen säveltäjä. Hän sai varhaista pianonsoiton opetusta äidiltään, joka oli itse opiskellut Nikolai Rubinsteinin johdolla. Sittemmin Eckhardt-Gramatté opiskeli pianon- ja viulunsoittoa Pariisin konservatoriossa. Hän sai opetusta myös Berliinissä Bronisław Hubermanilta. 1920-luvulla Eckhardt-Gramatté kiersi pianistina Edwin Fischerin kanssa. Hän asui vuosina 1924–26 Barcelonassa, jossa hän tutustui Pablo Casalsiin ja sävelsi muun muassa konserton sooloviululle. Puolisonsa, taidemaalari Walter Gramattén kuoltua vuonna 1929 Eckhardt-Gramatté lähti kiertueelle Yhdysvaltoihin, jossa hän esitti omia teoksiaan Leopold Stokowskin kanssa Philadelphiassa ja Frederick Stockin kanssa Chicagossa. Vuonna 1934 Eckhardt-Gramatté meni uusiin naimisiin taidehistorioitsija Ferdinand Eckhardtin kanssa.


title: Sophie-Carmen Eckhardt-Gramatté

text: Vuosina 1936–42 Eckhardt-Gramatté opiskeli Max Trappin johdolla Berliinissä; tästä lähtien hän omistautui lähes täysin säveltämiselle. Hän kehitti tiiviin, aggressiivisen ja dissonanssia korostavan tyylin, joka oli lähempänä myöhäisromantiikkaa kuin 1900-luvun uusia tekniikoita. Hän kuitenkin hyödynsi joissain teoksissaan myös uusklassismin ideoita. Hänen ensimmäinen sarjallinen kokeilunsa oli "5. pianosonaatti" (1950). Vuonna 1953 Eckhardt-Gramatté asettui Winnipegiin; tätä ennen hän oli ollut Wienissä. Hänestä tuli Kanadan kansalainen vuonna 1958. Hän sai vuonna 1970 kunniatohtorin arvon Brandonin yliopistosta.


title: Alan Heard

text: Alan Heard (s. 7. helmikuuta 1942 Halifax) on kanadalainen säveltäjä. Hän opiskeli sävellystä István Anhaltin johdolla Montrealin McGill-yliopistossa sekä Roger Sessionsin ja Earl Kimin johdolla Princetonin yliopistossa. Lisäksi hän suoritti sävellysopintoja Berliinin Hochschule für Musikissa opettajanaan Boris Blacher. Heard toimi itse opetustehtävissä McGillin yliopistossa vuosina 1967–71. Lisäksi hän opetti Kirkland Collegessa New Yorkissa ennen liittymistään Länsi-Ontarion yliopiston henkilökuntaan vuonna 1976.


title: Alan Heard

text:
Varhaistuotannossaan Heard käytti hyödykseen sarjallisuutta ja aleatoriikkaa. 1970-luvun loppupuolella hän alkoi luoda pääasiassa tonaalista musiikkia.
Heardin tuotantoon kuuluu lisäksi muun muassa pianosonaatti (1966) ja kuoroteos "Old Seawoman" (1959, uudistettu 1978).


title: Julija Gomelskaja

text: Julija Aleksandrovna Gomelskaja eli Julija Oleksandrivna Homelska (, ; 11. maaliskuuta 1964 Saratov – 4. joulukuuta 2016 Lymanin piiri, Odessan alue) oli ukrainalainen säveltäjä. Hän opiskeli sävellystä vuosina 1984–90 Odessan A. V. Neždanov -valtionmusiikkiakatemiassa Oleksandr Krasotovin johdolla. Hän pääsi myöhemmin stipendillä opiskelemaan Robert Saxtonin johdolla Lontoon Guildhall School of Music and Dramaan (1995–97), josta hän sai musiikin maisterin arvon.


title: Julija Gomelskaja

text: Gomelskajan tuotanto koostui pääasiassa orkesteri- ja kamarimusiikista. Hänen teoksiaan on esitetty Ukrainan lisäksi Armeniassa, Belgiassa, Kiinassa, Saksassa, Unkarissa, Italiassa, Liettuassa, Luxemburgissa, Moldovassa, Puolassa, Venäjällä, Espanjassa, Sveitsissä, Yhdistyneessä kuningaskunnassa ja Yhdysvalloissa. Gomelskaja sai useita palkintoja, kuten ensipalkinnon Donetskin Prokofjev-kilpailussa (1993) ja Borys Ljatošynskyi -palkinnon Ukrainan kulttuuriministeriöltä (2011). Hän luennoi Neždanov-musiikkiakatemiassa vuodesta 1991.


title: Julija Gomelskaja

text: Gomelskaja kuoli liikenneonnettomuudessa 4. joulukuuta 2016.


title: Rummel vastaan Estelle

text: Rummel v. Estelle, virallisesti William James Rummel v. Estelle, Corrections Director, oli vuonna 1980 käyty oikeudenkäynti, jossa Yhdysvaltain korkein oikeus piti voimassa Texasin osavaltiossa sijaitsevan alioikeuden ja myös vetoomustuomioistuimen antamat tuomiot, joissa William James Rummel tuomittiin elinkautiseen vankeuteen hänen syyllistyttyään petokseen, jonka rikoshyöty oli 120,75 dollaria. Rummel pääsi kuitenkin vankilasta istuttuaan tuomiosta noin seitsemän vuotta.


title: Rummel vastaan Estelle

text: Ennen elinkautisen vankeuden tuonutta petosta Rummel oli syyllistynyt kahteen rikokseen. Hän oli tehnyt ostoksia 80 dollarin arvosta toisen henkilön luottokorttia käyttäen, mistä hänet oli tuomittu kolmen vuoden vankeuteen vuonna 1964. Vuonna 1969 Rummel tuomittiin neljän vuoden vankeuteen hänen huijattua väärennetyllä šekillä 28,36 dollaria. Molemmissa tapauksissa minimituomio oli kaksi vuotta, ja vähäisestä rahasummista huolimatta rikokset luokiteltiin törkeiksi rikoksi (felony) tavallisen rikoksen (misdemeanor) sijaan.


title: Rummel vastaan Estelle

text: Vuonna 1973 Rummel ei suostunut palauttamaan rahoja asiakkaalle siitä huolimatta että tämä oli tyytymätön Rummelin tekemään ilmastointilaitteen korjaukseen. Laite oli lähteestä riippuen korjattu joko puutteellisesti tai ei ollenkaan. Rummel oli veloittanut korjauksesta 120,75 dollaria. Asiakas haastoi Rummelin oikeuteen ja voitti jutun. Rummel todettiin syylliseksi törkeään varkauteen (felony theft), jonka tuomioasteikko oli kahdesta kymmeneen vuotta.


title: Rummel vastaan Estelle

text: Syyttäjä kuitenkin totesi tuomion olevan Rummelin kolmas tuomio törkeästä rikoksesta. Näin ollen tuomioon sovellettaisiin Texasin three strikes -lakia, jonka mukaan kolmannesta rikoksesta voidaan tuomita vain elinkautinen. Teoriassa Teksasissa voi anoa armahdusta 12 vuoden kuluttua, mutta armahduksen myöntäminen on harvinaista. Vuonna 1979 niissäkin tapauksissa, joissa ehdonalaislautakunta ehdotti ehdonalaiseen pääsyä, Teksasin kuvernööri esti vetollaan ehdonalaiseen päästämisen 79 prosentissa tapauksista.


title: Rummel vastaan Estelle

text: Valamiehistö totesi Rummelin syyllistyneen törkeään rikokseen, joka oli jo hänen kolmas törkeä rikoksensa, ja sitä myöten hänet tuomittiin elinkautiseen. Myös vetoomustuomioistuin piti tuomion voimassa.


title: Rummel vastaan Estelle

text: Korkein oikeus otti asian tutkittavakseen. Korkein oikeus arvioi tuomiota siitä näkökulmasta, että rikkoiko se Yhdysvaltain perustuslain julmien ja epätavallisten tuomioiden kieltoa, ja päätti säilyttää tuomion äänin 5–4 maaliskuussa 1980. Oikeus perusteli tuomion perustuslain mukaisuutta sillä, että vuonna 1912 hevosvarkauksista annettua elinkautisesta tuomiota ei aikoinaan oltu katsottu perustuslain tarkoittamaksi julmaksi tai epätavalliseksi tuomioksi, ja Texasin lisäksi myös Länsi-Virginian ja Washingtonin osavaltioissa oli mahdollista saada elinkautinen kolmesta näin lievästä rikoksesta. Eriävän mielipiteen ilmoittaneet tuomarit pitivät tuomiota erittäin suhteettomana teon vakavuuteen nähden.


title: Rummel vastaan Estelle

text: Marraskuussa 1980 Rummel vapautettiin vankilasta. Hän sai mahdollisuuden tunnustaa syyllisyytensä yhteen rikoksista, ja hänen tuomionsa pituudeksi määrättiin hänen jo suorittamansa vankeusaika eli seitsemän vuotta ja 14 päivää.


title: Vincent Ellin

text: Vincent Ellin on kanadalainen fagotisti. Hän toimi Winnipegin sinfoniaorkesterin ja Manitoban kamariorkesterin ensifagotistina yhteensä 32 vuoden ajan ennen omistautumistaan soolo- ja kamarimusiikkiuralle. Hänelle myönnettiin Juno-palkinto Sophie-Carmen Eckhardt-Gramattén fagottikonserton levytyksestä BIS Recordsille (1995). Ellin on kantaesittänyt useita uusia teoksia, joihin lukeutuu Glenn Buhrin konsertto. Hän on tulkinnut vähälle huomiolle jäänyttä ohjelmistoa, kuten Nikos Skalkottasin "Cycle-Concertin" Alankomaiden kaksoisruokolehdykkäseuran kutsumana Rotterdamissa. Hän on myös esiintynyt muiden muassa Bostonin sinfoniaorkesterin, n, Richmondin sinfoniaorkesterin, Boston Popsin, Bostonin oopperan, Cantata Singersin ja Aurora Musicalen kanssa.


title: Vincent Ellin

text: Ellin opiskeli Sherman Waltin johdolla New England Conservatory of Musicissa ja sai valmistuessaan George W. Chadwick -palkinnon. Hänen opettajiaan olivat myös Stephen Maxym ja Louis Skinner. Wieniläisklassisen tyylin opetusta hän sai Milan Turkovicilta Wienissä.


title: Irakli Tsintsadze

text: Irakli Tsintsadze (; s. 3. maaliskuuta 1964 Tbilisi, Gruusian SNT, Neuvostoliitto) on georgialainen säveltäjä. Hän opiskeli Tbilisin valtionkonservatoriossa vuosina 1976–86. Hän suoritti vielä täydentäviä sävellysopintoja Tbilisissä ja Theo Brandmüllerin johdolla Saarbrückenissä. Hän sai vuonna 1997 Deutscher Akademischer Austauschdienstin residenssin. Sävellystyönsä ohella hän on myös opettanut analyysiä ja polyfoniaa Tbilisin valtiollisessa taideakatemiassa. Hänen pääasiallinen kustantajansa on Keturi Musikverlag.


title: Irakli Tsintsadze

text: Tsintsadzen tuotantoon kuuluu muun muassa baletti, sinfonioita (joista kolmas tenorille ja suurelle orkesterille), lukuisia kamarimusiikkiteoksia vaihteleville kokoonpanoille ja pianokappaleita.


title: Irakli Tsintsadze

text: Tsintsadze on säveltäjä Sulkhan Tsintsadzen poika.


title: Ulla Pirttijärvi

text: Ulla Pirttijärvi-Länsman (s. 13. marraskuuta 1971 Inari) on saamelainen laulaja ja joikaaja. Inarilaisesta Angelin kylästä kotoisin oleva Pirttijärvi aloitti uransa 1980-luvulla Angelin tytöissä yhdessä muun muassa Ursula ja Tuuni Länsmanin kanssa. Hän siirtyi soolouralle yhtyeen 1992 ilmestyneen esikoisalbumin jälkeen. Pirttijärven nykyinen yhtye on vuonna 2009 perustettu Ulda.


title: Ulla Pirttijärvi

text: Ulla Pirttijärvi on julkaissut neljä sooloalbumia sekä vieraillut norjalaisen Frode Fjellheimin, Rinneradion ja Wimme Saaren levyillä. Lisäksi hän oli mukana jo vuonna 1987 Angelin tyttöjen edeltäjän Angel-Nuorat -ryhmän sekä norjalaisen Mari Boinen saamenkielisiä joululauluja sisältäneellä kasetilla. 2000-luvun alussa Pirttijärvi toimi Lapin läänintaiteilijana. Nykyään hän asuu perheineen Utsjoella.


title: Ulla Pirttijärvi

text: Pirttijärvi-Länsman osallistui Uuden Musiikin Kilpailuun 2015 tyttärensä Hildán kanssa Solju-nimisenä duona kappaleella "Hold Your Colours". Soljulta ilmestyi albumi keväällä 2018.


title: FS Jeanne d'Arc (1867)

text: Jeanne d'Arc oli Ranskan laivaston vuonna 1867 vesillelaskettu puurunkoinen Alma-luokan panssarikorvetti. Alus osallistui Ranskan–Saksan sotaan vuosina 1870-1871, jonka jälkeen se pysyi palveluksessa monista sisaraluksistaan poiketen. Alus poistettiin alusluettelosta 28. elokuuta 1883.


title: FS Jeanne d'Arc (1867)

text: Alus tilattiin Cherbourgin laivastontelakalta ja sen köli laskettiin vuonna 1865. Alus laskettiin vesille 28. syyskuuta 1867 ja se otettiin palvelukseen vuonna 1869.


title: FS Jeanne d'Arc (1867)

text: Alus sijoitettiin valmistuttuaan reserviin Brestissä vuonna 1869. Alus otettiin palvelukseen hieman ennen Ranskan–Saksan sodan alkamista 12. huhtikuuta 1870, jolloin se sijoitettiin Pohjoiseen laivueeseen. Alus lähti laivueen mukana 24. heinäkuuta 1870 Cherbourgista Tanskan Fredrikshavnin sataman edustalle, jossa osasto oli 28. heinäkuuta - 2. elokuuta ennen siirtymistään Itämerelle. Laivue nimettiin siirron jälkeen Itämeren laivastoksi. Sodan alkamisesta alkaen laivueen tehtävänä ollut Saksan satamien saarto keskeytettiin 16. syyskuuta ja alukset palasivat Cherbourgiin.


title: FS Jeanne d'Arc (1867)

text: Alus oli 1. elokuuta 1873 Malagassa Espanjassa, josta se jatkoi tuona päivänä Cadiziin. Alus törmäsi 21. heinäkuuta 1875 yhteysalus "Forfaitiin", joka upposi. "Jeanne d'Arcista" tehtiin 3. joulukuuta 1875 kontra-amiraali Bonien lippulaiva, mutta alus siirrettiin 1. tammikuuta 1876 Brestissä reserviin. Alus palautettiin palvelukseen 12. huhtikuuta 1879 Lähi-idän laivueeseen.


title: FS Jeanne d'Arc (1867)

text: Alus poistettiin alusluettelosta 28. elokuuta 1883, minkä jälkeen sen kohtalo on tuntematon.


title: Luettelo pikkuplaneetoista: 404 001–405 000

text: Tämä on luettelo Aurinkokunnan numeroiduista pikkuplaneetoista numerojärjestyksessä 404001–405000. Täydellinen luettelo on artikkelissa Luettelo pikkuplaneetoista.


title: TB-veljeskunta

text:
TB-veljeskunta () on pohjoismainen
kunnallisvirkamiesten yhteisö, joka perustettiin vuonna 1928. Se toimii myös Suomessa, jossa sen jäsenlooseihin kuuluu vuonna 1950 perustettu Helsingin TB – Helsingfors TB.


title: TB-veljeskunta

text: Nimellä Tjänstemannabröderna Göteborgissa vuonna 1928 perustettu TB syntyi miespuolisten kunnallisvirkailijoiden järjestöksi. Vuonna 1931 se järjestäytyi veljeskunnan muotoon ja vuonna 1948 se laajeni muihin Pohjoismaihin. Suomeen perustettiin Helsingin TB vuonna 1950.


title: TB-veljeskunta

text: Vuonna 1993 veljeskunnan jäsenpohjaa laajennettiin koskemaan kaikkia miespuolisia viranhaltijoita, joilla on paikallishallintoon liittyviä työtehtäviä. Samalla nimestä Tjänstemannabröderna luovuttiin ja viralliseksi nimeksi tuli "TB-Ordens Nordiska Storloge". Suomessa, Norjassa ja Ruotsissa siitä käytetään lyhennettä TB, Tanskassa ja Islannissa TBO.


title: TB-veljeskunta

text: Vuonna 2007 järjestöön alettiin hyväksyä jäseniksi myös naisia.


title: TB-veljeskunta

text: TB:n paikallisloosit valitsevat edustajansa kerran vuodessa kokoontuvaan "suurloosivaltuustoon", joka on TB-veljeskunnan korkein päättävä elin. Toimeenpaneva elin on nimeltään "suurloosikollegio"; sen muodostavat seitsemän valtuutettujen nimittämää veljeskuntaneuvosta.


title: TB-veljeskunta

text: Keskusjärjestö, "suurloosi", toimii Göteborgissa. Se julkaisee TB-Tidender-jäsenlehteä, joka on ilmestynyt 2–4 kertaa vuosittain vuodesta 1948 lähtien . Toinen TB:n julkaisu on jäsenmatrikkeli. Joka kolmas vuosi pidetään kaikille veljille avoimet "suurherrapäivät", joiden tarkoituksena on tarjota eri pohjoismaiden kunnallisvirkamiehille mahdollisuus solmia suhteita keskenään ja tutustua isäntämaahaan. Ensimmäiset suurherrapäivät Helsingissä järjestettiin vuonna 1968.


title: TB-veljeskunta

text: Paikalliset loosit pitävät "loosikapitteliksi" kutsutut kokouksensa kerran kuukaudessa lukuun ottamatta kesäkuukausia. Kokouksissa kuullaan ajankohtaisia esitelmiä, joita seuraa keskustelu. Loosin vihkimisen vuosipäivää ("herrainpäivä") vietetään juhlallisimmin.


title: Luettelo pikkuplaneetoista: 405 001–406 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
405001:stä ja päättyen 406000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 406 001–407 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
406001:stä ja päättyen 407000:een.
Kokonaisen luettelon löytää katsomalla Luettelo pikkuplaneetoista.


title: Valo (tiedelehti)

text: Valo on 1920-luvulla ilmestynyt ensimmäinen suomalainen tiedelehti.


title: Valo (tiedelehti)

text: Lehti ilmestyi 1925–1928 joka toinen viikko, yhteensä sata numeroa. Kustantaja oli silloinen merkittävä kustantaja WSOY. Vaikka Valo ilmestyi lehden muodossa, se oli kuitenkin vihkoina ilmestynyt tietoteos. Silloiseen tapaan lehti myi kansia, joihin vuosikerran sai sitoa. Lehti ilmestyi kahtena sarjana, joista A-sarjassa olivat aiheina menestyminen, ihmiselämä, luonto, menneet ajat ja kielet. B-sarjan aiheina olivat liike-elämä, eläinten maailma, sielunelämä, terveys ja sairaus, virkistys ja urheilu.


title: Valo (tiedelehti)

text: Lehden perusaineisto tuli tanskalaisesta Frem-lehdestä. Lisäksi oli suomalaisten kirjoittajien artikkeleita. Tanskalaisia artikkeleita suomensi ja kirjoitti osin Haavion ystäväpiiri ja sukulaiset, mutta avustajia oli kymmeniä.


title: Valo (tiedelehti)

text: Julkaisua toimittivat WSOY:n tuore kustannustoimittaja Martti Haavio, hänelle Ylioppilaslehden ajoilta tutut AKS:n pääideologi Niilo Kärki ja "Pikku jättiläisen" juuri valmiiksi saanut Yrjö Karilas ja etätoimittajana Kansanvalistusseuran Kalenterin toimittaja Niilo Liakka.


title: Valo (tiedelehti)

text: Suomen tiedetoimittajien liitto järjestää juhlia Valon päivänä.


title: Luettelo pikkuplaneetoista: 407 001–408 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
407001:stä ja päättyen 408000:een.
Kokonaisen luettelon löytää katsomalla Luettelo pikkuplaneetoista.


title: Asko Kilpeläinen

text: Asko Kilpeläinen (s. 30. huhtikuuta 1975) on aktiiviuransa jo päättänyt suomalainen kymmenottelija. Hän edusti koko uransa ajan Helsingin Kisa-Veikkoja ja hänen valmentajanaan toimi Reijo Siitonen. Kalevan kisoista hän saavutti kymmenottelun hopeaa vuonna 1998. Lisäksi hän saavutti urallaan sisäratojen SM-kisoista seitsenottelun hopeaa vuonna 1999 sekä pronssia vuonna 1998. Virallisissa kilpailuissa hän ei ole esiintynyt vuoden 2002 jälkeen.


title: Koulutusakkreditointi

text: Koulutusakkreditointi tarkoittaa koulutusohjelmien pätevyyden toteamista kansainvälisin kriteerein. Akkreditointien avulla eri maissa annettavia tutkintoja voidaan vertailla. Vertailun avulla halutaan tukea paitsi koulutuksen kehittämistä myös tutkinnon suorittaneiden työllistymistä ja liikkuvuutta kansainvälisillä työmarkkinoilla. Koulutusohjelman arvioi ulkopuolinen (puolueeton) arviointiryhmä, ja akkreditointipäätöksen tekee akkreditointiorganisaation päättävä elin.


title: Koulutusakkreditointi

text:
Arvostettu akkreditointi takaa ohjelmista valmistuville paremmat mahdollisuudet työllistyä kansainvälisillä työmarkkinoilla. Arvioinnissa kiinnitetään erityisesti huomiota ohjelman kattavuuteen, sisällön tasapainoon ja opiskelijoiden saamaan työkokemukseen liike-elämässä.
MBA- ja EMBA-koulutusohjelmille akkreditointeja myöntävät Lontoossa sijaitseva Association of MBAs (AMBA), Floridan Tampassa sijaitseva Association to Advance Collegiate Schools of Business (AACSB) ja Brysselissä sijaitseva European Quality Improvement System (EQUIS). Jos koulutusohjelma saa akkreditoinnit kaikilta kolmelta, on sillä niin kutsuttu kolmoisakkreditointi.


title: Tuuli Sistonen

text: Tuuli-Sisko Sistonen (o.s. Kosola, s. 12. tammikuuta 1980) on aktiiviuransa päättänyt suomalainen seiväshyppääjä. Hän edusti koko urheilu-uransa ajan Espoon Tapioita. Kalevan kisoista Sistonen saavutti seiväshypyn pronssia vuonna 1994. Virallisissa kilpailuissa hän ei ole esiintynyt vuoden 2007 jälkeen.


title: Association of MBAs

text: Association of MBAs (AMBA) on Lontoossa sijaitseva, kansainvälisesti tunnettu ja arvostettu puolueeton arviointi- ja asiantuntijaorganisaatio, joka myöntää kansainvälisiä akkreditointeja (laatuhyväksyntä) MBA.- ja EMBA-koulutusohjelmille. Se on akkreditoinut koulutusohjelmia noin 170 korkeakoulussa yli 70 maassa.


title: Association of MBAs

text: AMBAn myöntää akkreditointejaan vain pienelle määrälle ohjelmia, joiden tulee täyttää korkeat kansainväliset johtamiskoulutuksen laatuvaatimukset. Arviointiprosessi toimii myös koulutusohjelman strategisen kehittämisen työkaluna, sillä arvioijat antavat prosessin aikana myös kehitysehdotuksia, joiden avulla ohjelmasta voidaan kehittää entistä vaikuttavampi ja laadukkaampi.


title: Association of MBAs

text: Helsingin Kauppakorkeakoulun MBA-ohjelma sai AMBA-akkreditoinnin ensimmäisen kerran vuonna 1997 ja sen EMBA-koulutusohjelma vuonna 2004. Vuonna 2007 se sai AMBA-akkreditoinnin koko MBA-portfoliolleen.


title: Association of MBAs

text: Hankenin MBA-ohjelma on saanut akkreditoinnin 2008 .


title: Association of MBAs

text: Jyväskylän yliopiston MBA-ohjelma sai AMBA-akkreditoinnin vuonna 2011. Sillä meni laatutunnustuksen tavoitteluun noin kolme vuotta, vapaaehtoisen hakemuksen jälkeen hakuprosessissa oli monia vaiheita, jotka huipentuivat vuoden 2010 lopulla tehtyyn arviointivierailuun.


title: FS Montcalm (1868)

text: Montcalm oli Ranskan laivaston vuonna 1868 vesillelaskettu puurunkoinen Alma-luokan panssarikorvetti. Alus osallistui Ranskan–Saksan sotaan vuosina 1870-1871, jossa se valtasi Preussin laivaston purjealuksen. Alus vietti pääosan urastaan Kiinassa tai Tyynellämerellä ja se poistettiin alusluettelosta vuonna 1891.


title: FS Montcalm (1868)

text: Alus tilattiin Rochefortin laivastontelakalta ja sen köli laskettiin 26. lokakuuta 1865. Alus laskettiin vesille 16. lokakuuta 1868 ja se otettiin palvelukseen vuonna 1870.


title: FS Montcalm (1868)

text: Alus sijoitettiin valmistuttuaan Välimerelle, jossa se oli aina toukokuuhun 1870. Ranskan–Saksan sodassa alus valtasi Pohjanmerellä parkki "Unionin" ja se seurasi korvetti "SMS Arconaa" Portugalin aluevesillä. Alus oli Pohjois- ja Etelä-Atlantilla ennen siirtoaan reserviin 1. elokuuta 1871 Cherbourgissa. Alus palautettiin palvelukseen 20. lokakuuta 1873 ja se lähti 5. tammikuuta 1874 Kiinaan vapauttaakseen panssarikorvetti "Belliqueusen" Kiinan aseman lippulaivan tehtävistä. Alus palasi Cherbourgiin 20. toukokuuta 1876 ja se oli reservissä 1878-1880. Vuonna 1882 aluksesta tehtiin Tyynenmeren viirikön lippulaiva, kun kontra-amiraali Landolfe nosti lippunsa alukselle. Alus palasi Cherbourgiin 1884, jossa se oli alusluettelosta poistoonsa 2. huhtikuuta 1891 saakka.


title: Danfoss

text: Danfoss on tanskalainen yritys, jonka tuotteisiin kuuluvat: kylmätuotteet, lämpötuotteet, teollisuusautomatiikka, taajuusmuuttajat ja korkeapaineiset vesijärjestelmät. Danfoss teki vuonna 2014 ostotarjouksen suomalaisesta taajuusmuuttajien valmistaja Vaconista.


title: Esko Seppänen (urheilutoimittaja)

text: Esko Seppänen (s. 23. tammikuuta 1984 Heinola) on suomalainen urheilumediapersoona, joka on erikoistunut erityisesti jääkiekkoon.


title: Esko Seppänen (urheilutoimittaja)

text: Seppänen on opiskellut tiedotusoppia Tampereen yliopistossa vuoden ajan. Hän aloitti toimittajantyönsä Jatkoaika.com-sivustolla. Seppänen tuli tunnetuksi työstään Urheilulehdessä, jossa hän toimi ensin toimittajana ja myöhemmin uutispäällikkönä. Hän kirjoitti lehteen myös kolumneja. Kesästä 2013 hän on työskennellyt Viasat-tv-yhtiössä.


title: Esko Seppänen (urheilutoimittaja)

text: Seppänen on myös suosittu Twitterissä, jossa hänellä on yli 68 000 seuraajaa. Hänet tunnetaan lisäksi vedonlyönnin harrastajana.


title: Esko Seppänen (urheilutoimittaja)

text: Seppänen pelasi oman urheilu-uransa aikana jääkiekkoa Lahden ja Heinolan alueen seuroissa. Junioritasolla hän pelasi korkeimmillaan A-nuorten SM-liigaa Pelicansin riveissä ja aikuistasolla Suomi-sarjaa edustaen Heinolan Kiekkoa.


title: Esko Seppänen (urheilutoimittaja)

text: Seppänen joutui arvostelun kohteeksi keväällä 2015, johtuen hänen veikkausvihjeidensä huonosta palautusprosentista ja sen yhteydestä hänen affiliaattitoimintaansa.


title: FS Reine Blanche (1868)

text: Reine Blanche oli Ranskan laivaston vuonna 1868 vesillelaskettu puurunkoinen Alma-luokan panssarikorvetti.


title: FS Reine Blanche (1868)

text: Alus tilattiin Lorientin laivastontelakalta ja sen köli laskettiin vuonna 1865. Alus laskettiin vesille 10. maaliskuuta 1868 ja se otettiin palvelukseen vuonna 1870.


title: FS Reine Blanche (1868)

text: Alus sijoitettiin valmistuttuaan Brestissä reserviin. Alus otettiin palvelukseen 20. heinäkuuta 1870 ja se teki Ranskan–Saksan sodan aikana partiomatkan Shetlantiin ennen kuin se palautettiin reserviin 20. syyskuuta. Alus palautettiin palvelukseen heinäkuussa 1871 kehityslaivueen 2. viirikön lippulaivaksi. Kantonin kapinan aikana "Reine Blanche" ja "Thétis" olivat sijoitettuna syys-lokakuussa 1873 Cartagenaan Espanjaan suojaamaan Ranskan kansalaisia. Alus palautettiin reserviin 1. helmikuuta 1876 ja se palautettiin palvelukseen huhtikuussa 1877.


title: FS Reine Blanche (1868)

text: "Thétis" törmäsi 3. heinäkuuta "Reine Blancheen", joka joutui ajamaan matalikolle estääkseen uppoamisensa. Alus siirrettiin reserviin 1878, mistä se palautettiin palvelukseen 15. huhtikuuta 1879 Lähi-Idän laivueeseen. Alus tulitti 5.-16. heinäkuuta 1881 Sfaxin satamaa Ranskan miehittäessä Tunisian. Alus nimitettiin Tyynenmeren laivueen lippulaivaksi 20. tammikuuta 1884 ja kontra-amiraali Franquet nosti lippunsa aluksella. Alus joutui kuitenkin palaamaan 22. toukokuuta 1884 Cherbourgiin kattiloiden loppuunpalamisen ja rungon heikon kunnon vuoksi. Alus poistettiin palveluksesta ja se poistettiin alusluettelosta 12. marraskuuta 1884.


title: Larry Crowne – Uusi mahdollisuus

text: Larry Crowne – Uusi mahdollisuus on vuonna 2011 ensi-iltansa saanut Tom Hanksin ohjaama draamakomedia. Hanks myös käsikirjoitti elokuvan Nia Vardalosin kanssa, tuotti elokuvan Gary Goetzmanin kanssa sekä näytteli pääosaa yhdessä Julia Robertsin kanssa.


title: Larry Crowne – Uusi mahdollisuus

text: Elokuva sai ensi-iltansa Yhdysvalloissa 1. heinäkuuta 2011. Suomessa ensi-ilta oli 2. syyskuuta 2011.


title: FS Thétis (1867)

text: Thétis oli Ranskan laivaston vuonna 1867 vesillelaskettu puurunkoinen Alma-luokan panssarikorvetti.


title: FS Thétis (1867)

text: Alus tilattiin Toulonin laivastontelakalta ja sen köli laskettiin vuonna 1865. Alus laskettiin vesille 22. elokuuta 1867 ja se otettiin palvelukseen vuonna 1869.


title: FS Thétis (1867)

text: Alus sijoitettiin valmistuttuaan Brestissä reserviin. Se otettiin palvelukseen 20. heinäkuuta 1870 Ranskan–Saksan sodan vuoksi ja se liitettiin Cherbourgiin sijoitettuun pohjoiseen laivueeseen. Alus lähti 24. heinäkuuta 1870 Cherbourgista laivueen alusten mukana Fredrikshavnin edustalle, jossa ne olivat 28. heinäkuuta - 2. elokuuta ennen Itämerelle siirtymistä. Itämerellä laivueen nimi muutettiin Itämeren laivastoksi, joka yritti sulkea Itämeren satamat ja siten estää Preussin laivaston pääsyn merelle. Laivue määrättiin palaamaan Cherbourgiin 16. syyskuuta. Alus kuului kehityslaivueeseen 1871 ja se siirrettiin Lähi-itään vuotta myöhemmin.


title: FS Thétis (1867)

text: Kantonin kapinan aikana "Reine Blanche" ja "Thétis" olivat sijoitettuna syys-lokakuussa 1873 Cartagenaan Espanjaan suojaamaan Ranskan kansalaisia. Panssarifregatti "Magentan" tuhouduttua 31. lokakuuta 1875 Toulonissa tulipalossa ja sitä seuranneessa räjähdyksessä "Thétis" määrättiin vara-amiraali Rozen lippulaivaksi. Alus poistettiin palveluksesta 1. maaliskuuta 1876, mutta se palautettiin palvelukseen 18. huhtikuuta kehityslaivueeseen.


title: FS Thétis (1867)

text: "Thétis" törmäsi 3. heinäkuuta "Reine Blancheen", joka joutui ajamaan matalikolle estääkseen uppoamisensa. Alus oli reservissä vuosina 1878-1881, jona aikana suunniteltiin aluksen sijoittamista Tyynenmeren laivueen lippulaivaksi. Alus palautettiin palvelukseen 8. lokakuuta 1885 kontra-amiraali Marcq de St. Hilairen lippulaivaksi ja alus lähti Tyynellemerelle. Se menetti potkurinsa Madeiran edustalla ja alus joutui palaamaan purjein Cherbourgiin, jossa amiraali siirsi lippunsa "Champlainille".


title: FS Thétis (1867)

text: "Thétiksen" ura päättyi proomuna Nouméaulla Uudessa Caledoniassa.


title: Vaalirikos

text: Vaalirikos on yksi Suomen yleisiin vaaleihin ja yleisiin äänestyksiin liittyistä rikoksista eli vaalirikoksista. Sitä koskevat säännökset sisältyvät rikoslain 14 lukuun. Vaalirikokseen syyllistyy henkilö, joka vaikuttaa tai yrittää vaikuttaa väkivallalla tai uhkauksella toisen äänestämiseen tai ehdokkaaksi asettamiseen. Rangaistavaa on siis siihen vaikuttaminen ketä henkilöä tai mitä vaihtoehtoa toinen äänestää sekä äänestämään pakottaminen ja äänestämisen estäminen. Myös vaalirikoksen yritys on rangaistavaa. Syyllinen voidaan tuomita sakkoon tai enintään kahdeksi vuodeksi vankeuteen.


title: Vaalirikos

text: Vaalirikoksena rangaistaan myös yleisiin vaaleihin ehdokkaaksi asettumiseen ja ehdokkaaksi suostumiseen vaikuttaminen väkivallalla tai uhkauksella. Tuomion voi saada myös siitä, että estää toisen asettumisen ehdokkaaksi. Ehdokkaalta edellytetään, että hän suostuu ottamaan vastaan vaalin kohteena olevan toimen. Toinen edellytys on se, että puolue, valitsijayhdistys tai henkilöryhmä valitsee ja asettaa henkilön ehdokkaaksi. Vaalirikokseen syylliseksi toteamiseen ei tarvita näyttöä siitä, ketä tai mitä painostettu henkilö on äänestänyt, sillä vaalisalaisuus estää tällaisen näytön saamisen. Rikoslain vaalirikosta koskevassa säännöksessä ei määritellä, millaista uhkausta siinä tarkoitetaan. Uhkaus voikin siten olla millainen tahansa, kunhan sitä on pidettävä yleisen elämänkokemuksen mukaan sellaisena, että se vaikuttaa äänestämiseen tai ehdokkaaksi asettumiseen.


title: Vaalirikos

text: Vaalirikos koskee yleisiä vaaleja, joita ovat valtiolliset vaalit, maakuntapäivävaalit, kunnalliset vaalit, Euroopan parlamentin edustajien vaalit ja kirkolliset vaalit. Valtiollisia vaaleja ovat eduskuntavaalit ja presidentinvaalit. Yleinen äänestys tarkoittaa tässä yhteydessä kunnallista tai valtiollista kansanäänestystä. Yleisiä vaaleja ovat sellaiset vaalit, joissa äänestää saavat kaikki tiettyä ikää vanhemmat valtion, kunnan tai seurakunnan jäsenet. Suomessa järjestetään useita vaaleja, joihin vaalirikosta koskevia säännöksiä ei voi soveltaa. Tällaisia ovat esimerkiksi ammattiyhdistysten, yliopistojen, ylioppilaskuntien, vakuutusyhtiöiden ja osuuskuntien vaalit. On myös huomattava, että tämä lainkohta ei koske maakunnallisten päätöstentekoelinten vaaleja, koska rikoslain 14 luvussa ei ole niitä koskevaa mainintaa.


title: Vaalirikos

text: Kansanedustajaehdokkaiden tai presidenttiehdokkaan valitsemiseksi järjestettävässä puolueen sisäisessä vaalissa painostaminen voidaan katsoa vaalirikokseksi, mutta eduskunnan tai kunnanvaltuuston yksittäinen vaali tai äänestys ei kuulu rikoslain tämän luvun soveltamisalaan. Sen sijaan niissä voi tulla sovellettavaksi lahjuksen antamista ja lahjusrikoksia koskevat lainkohdat.


title: Cointelpro

text: Cointelpro (sanoista "counter intelligence program", suom. "vastavakoiluohjelma") oli sarja salaisia ja usein laittomia Yhdysvaltain keskusrikospoliisin (FBI) ohjelmia, joiden tarkoituksena oli kotimaisten poliittisten järjestöjen tutkiminen, niihin soluttautuminen, niiden häpäiseminen ja niiden häiritseminen. Yhdysvaltain kansallisen turvallisuusviraston (NSA) "Project MINARET" seurasi Vietnamin sotaa arvostelevien merkittävien yhdysvaltalaisten henkilökohtaisia yhteyksiä. Näihin lukeutui senaattoreita (kuten Frank Church ja Howard Baker), ihmisoikeusaktivisteja (kuten Martin Luther King, Jr.), toimittajia ja urheilijoita.


title: Cointelpro

text: FBI on alusta alkaen käyttänyt salaisia operaatioita kotimaisia poliittisia ryhmiä vastaan. Viralliset Cointelpro -nimityksen alla olevat salaiset operaatiot tapahtuivat kuitenkin vuosien 1956 ja 1971 välillä. Cointelpron taktiikoita käytetään vielä nykyisinkin, ja niiden on väitetty käsittävän kohteiden häpäisemistä psykologisen sodankäynnin kautta, yksityishenkilöiden tai ryhmien tahraamista käyttäen väärennettyjä asiakirjoja ja istuttamalla valheellisia raportteja mediaan, häirintää, virheellisiä vankeusrangaistuksia sekä laitonta väkivaltaa, jopa salamurhaamista. FBI:n ilmoittama motivaatio oli "kansallisen turvallisuuden turvaaminen, väkivallan estäminen sekä olemassaolevan sosiaalisen ja poliittisen järjestyksen ylläpito".


title: Cointelpro

text:
FBI:n asiakirjat ovat näyttäneet, että 85% Cointelpron resursseista kohdistettiin ryhmiin ja yksityishenkilöihin, joita FBI piti "haitallisina". Näihin lukeutui:
Loput 15% Cointelpron resursseista käytettiin Ku Klux Klanin ja National States' Rights Party -ryhmän kaltaisten valkoista ylivaltaa ajavien viharyhmien syrjäyttämiseen ja heikentämiseen.


title: Cointelpro

text: FBI:n johtaja J. Edgar Hoover antoi direktiivejä Cointelpron ohjaamiseksi käskien FBI:n agentteja "paljastamaan, häiritsemään, johtamaan harhaan, häpäisemään, neutraloimaan tai muutoin eliminoimaan" näiden liikkeiden tekemisiä ja tekemään samoin niiden johtajille. Agentti William C. Sullivan oli vastuussa Cointelprosta Hooverin alaisuudessa. Silloinen Yhdysvaltain oikeusministeri Robert F. Kennedy valtuutti joitakin näistä ohjelmista henkilökohtaisesti. Kennedy sai myöhemmin tietää, että hänkin oli ollut FBI:n valvonnan alla.


title: FS Diderot (1909)

text: Diderot oli 1911 valmistunut Ranskan laivaston Danton-luokan predreadnought-taistelulaiva.


title: FS Diderot (1909)

text: Alus tilattiin Saint Nazairesta Ateliers et Chantiers de la Loirelta. Sen köli laskettiin 23. elokuuta 1907 ja alus laskettiin vesille 20. huhtikuuta 1909. Alus otettiin palvelukseen 25. heinäkuuta 1911.


title: FS Diderot (1909)

text: Alus liitettiin palvelukseen otettaessa Välimeren laivaston 1. laivueen 1. viirikköön. Se osallistui sotaharjoituksiin Provencen ja Tunisian välillä touko-kesäkuussa 1913 ja siihen liittyneeseen presidentti Raymond Poincarén laivastokatselmukseen 7. kesäkuuta. Lokakuusta joulukuuhun alus oli laivueensa mukana itäisellä Välimerellä. Toukokuussa 1914 se osallistui Välimerellä pidettyyn suureen sotaharjoitukseen.


title: Non-Summit

text: Non-Summit () on eteläkorealainen JTBCin tuottama televisiosarja.


title: Ydinräjähderikos

text: Ydinräjähderikos on Suomen rikoslaissa määritelty ydinräjähteiden valmistamisen, maahantuonnin, hallussapidon, käytön tai näiden yrittämisen kieltävä laki. Lain mukaan voidaan rangaista myös suomalaista tahoa, joka räjäyttää ydinräjähteen Etelämanneralueella. Ydinräjähderikoksesta voidaan määrätä vähintään kaksi tai enintään kymmenen vuotta vankeutta.


title: Etyylimetakrylaatti

text: Etyylimetakrylaatti (CHO) on metakryylihapon ja etanolin muodostama esteri. Yhdistettä voidaan käyttää polymeeriteollisuudessa.


title: Etyylimetakrylaatti

text: Huoneenlämpötilassa etyylimetakrylaatti on väritöntä nestettä. Yhdiste liukenee vain vähän veteen, mutta paremmin orgaanisiin liuottimiin. Etyylimetakrylaatilla on voimakas taipumus polymeroitua, minkä vuoksi sen joukkoon lisätään usein stabilisaattoriksi hydrokinonin metyylieetteriä.


title: Etyylimetakrylaatti

text: Etyylimetakrylaattia voidaan valmistaa metakryylihapon ja etanolin happokatalysoidulla esteröintireaktiolla tai vaihtoesteröimällä metyylimetakrylaattia etanolilla.


title: Etyylimetakrylaatti

text: Yhdistettä voidaan käyttää polyetyylimetakrylaatin tai muiden metakrylaattihartsien valmistuksessa sekä eräiden kemikaalien kuten etyylipyruvaatin tuotannossa.


title: Akinator

text: Akinator, the Web Genie on kolmen ranskalaisen ohjelmoijan kehittämä selainpeli, joka julkaistiin vuonna 2007 verkkoon pelattavaksi. Peli julkaistiin Euroopassa vuonna 2009 ja Japanissa 2010 myös mobiililaitteille, kuten Androidille ja iOS:lle.


title: Akinator

text: Pelissä ideana on saada tekoälyn ohjaama peli arvaamaan hahmo, jonka pelaaja on mielessään valinnut. Pelaajan pitää vastata pelin esittämiin kysymyksiin. Lopulta peli veikkaa hahmoa, jonka pelaaja on valinnut. Jos peli veikkaa oikean hahmon, peli voittaa ja jos väärän, peli voi pelaajan halutessa jatkaa hahmon arvailua. Lopulta jos oikeaa hahmoa ei löydy, peli luovuttaa.


title: Forssan VPK

text: Forssan Vapaaehtoinen Palokunta Ry eli lyhyesti Forssan VPK on perustettu vuonna 1882. Se on vapaaehtoistoimin toimiva sopimuspalokunta Forssassa.


title: Forssan VPK

text: Forssassa, Forssa Osakeyhtiön kehruutehtaan ylimmässä kerroksessa syttyi laaja tulipalo 12. elokuuta 1882. Palon laajentuessa huomattiin ettei kylässä ole lainkaan palokuntaa. Silloin syntyi ajatus perustaa Forssaan oma palokunta, Forssan Vapaaehtoinen Palokunta.


title: Forssan VPK

text: Hankkeen alkuunpanija, palokunnan ensimmäinen puheenjohtaja ja ylipäällikkö oli kauppaneuvos Axel Wilhelm Wahren, joka oli Forssa-Yhtiöiden perustaja. Perustamishanketta lämpimästi kannatti silloinen Forssan osakeyhtiö, joka luovuttikin käyttöön sen ensimmäisen palokaluston. Palokunnassa oli aluksi kolme osastoa: sammutus-, korjaus- ja vesiosasto. Palokunnan jäsenmäärä oli alkuun 374 miestä, myöhemmin paljon yli 400 miestä.


title: Forssan VPK

text: Forssan VPK toimi Forssa Osakeyhtiön ja myöhemmin Finlaysonin ainoana tehdaspalokuntana vuoteen 1958 asti. Silloin tehtaalle perustettiin oma palokunta, Finlaysonin tehdaspalokunta. Finlaysonin tehdaspalokunnan loputtua 1980-luvulla toimi Forssan VPK edelleen Finlaysonin alueen ainoana tehdaspalokuntana. Tämä tehdaspalokuntatoiminta loppui vuonna 2009, jolloin Forssan VPK muutti pois Finlaysonin tehdasalueelta.


title: Forssan VPK

text: Forssan Vapaaehtoisella Palokunnalla oli palokunnantalo uudessakylässä. Talo hankittiin vuonna 1914, mutta se paloi Forssan suurpalossa 26. kesäkuuta 1929. Tontti myytiin Forssan kauppalalle 1960 ja siitä saaduilla rahoilla ostettiin palokunnan ensimmäinen uusi paloauto, Mercedes-Benz LF-322, vuosimallia 1961.


title: Forssan VPK

text: Palokunnan nuoriso-osasto on toiminut vuosina 1938–1944, alun perin poikaosastona ja uudelleen 1963 alkaen.


title: Forssan VPK

text: Forssan VPK toimii yhtenä Kanta-Hämeen pelastuslaitoksen sopimuspalokuntana. Hälytysosaston vahvuus on kymmenkunta miestä ja naista. Yhdistyksessä toimii myös varhaisnuorten ja nuoriso-osasto. Palokunnan käytössä on Scania 93M -sammutusauto ja Ford Tourneo -miehistönkuljetusauto.


title: Eemeli Heikkinen

text: Eemeli Heikkinen (s. 29. elokuuta 1994 Helsinki) on suomalainen jääkiekkopuolustaja. Häntä aiemmin Mestis-joukkue Heinolan Peliitoissa valmentaneen Marko Tuomaisen mukaan Heikkinen on iso ja ulottuva peruspuolustaja, jolta voi odottaa vahvaa maalineduspelaamista ja yksinkertaista avauspelaamista. Hän laukoo oikealta.


title: Eemeli Heikkinen

text: Heikkinen on Järvenpään Haukkojen kasvatti. Hän pelasi sittemmin vuosina 2009–2011 KJT-paidassa ja kaudella 2011–2012 Heikkinen esiintyi sekä Helsingin IFK:n että Helsingin Jääkiekkoklubin B-nuorissa. Kaudeksi 2012–2013 hän siirtyi Kiekko-Vantaan A-nuoriin. Heikkinen pelasi myös ensimmäisen ottelunsa seuran miesten joukkueessa Mestiksen playout-sarjassa HC Keski-Uuttamaata vastaan helmikuussa 2013 tehden debyytissään kaksi syöttöpistettä. Kesäkuussa Kiekko-Vantaa teki hänen kanssaan Mestis-sopimuksen. Heikkinen pelasi Mestiksen tulokaskaudellaan 2013–2014 21 runkosarjaottelua ilman tehopisteitä. Iso osa hänen kaudestaan kului vielä myös Kiekko-Vantaan A-nuorissa, mutta tilille tuli myös yksi ottelu lainalla Suomi-sarjajoukkue Bewe TuusKissa.


title: Eemeli Heikkinen

text: Elokuussa 2014 Heikkinen siirtyi try-outille Helsingin IFK:n SM-liigajoukkueeseen. Hän sai viisi päivää myöhemmin kolmivuotisen sopimuksen joukkueeseen. Heikkinen pelasi joukkueessa ensimmäisen virallisen sarjaottelunsa Mestarien liigan avauskierroksella 21. elokuuta 2014 vieraissa tanskalaista SønderjyskE Ishockeyta vastaan. SM-liigadebyyttinsä hän teki kauden 2014–2015 avausottelussa 11. syyskuuta 2014 Espoo Bluesia vastaan, jolloin Heikkinen sai jääaikaa 10.04 minuuttia. Kaikkiaan hän pelasi kauden aikana SM-liigassa yhdeksän runkosarjaottelua ilman tehopisteitä. CHL:ssä Heikkinen pelasi viisi ottelua tehden yhden syöttöpisteen. Loukkaantumisten vuoksi rikkonaisen kauden pelannut Heikkinen pelasi kauden aikana myös kolme ottelua lainalla Kiekko-Vantaassa.


title: Eemeli Heikkinen

text: Varsinaisella SM-liigan tulokaskaudellaan 2015–2016 Heikkinen pelasi 35 runkosarja- ja kuusi CHL-ottelua ilman tehopisteitä. Hän ei saanut kuitenkaan peliaikaa SM-liigan pudotuspeleissä, mutta voitti kauden päätteeksi SM-hopeaa. Heikkinen vietti loppukautensa pääosin yli-ikäisenä HIFK:n A-nuorissa. Alkukaudella 2016–2017 hän pelasi HIFK:ssa kaksi runkosarja- ja kaksi CHL-ottelua sekä kymmenen ottelua lainalla Mestis-joukkue Rovaniemen Kiekossa. Siirtorajan kynnyksellä, helmikuussa 2017 Heikkinen siirtyi loppukauden kattavalla sopimuksella Mestis-joukkue Heinolan Peliittojen riveihin.


title: Eemeli Heikkinen

text: Kaudeksi 2017–2018 Heikkinen palasi vuoden mittaisella sopimuksella edellisen kauden lainajoukkueeseensa Rovaniemen Kiekkoon. Hän oli joukkueen eniten maaleja tehnyt puolustaja kuudella osumallaan. Kaudeksi 2018–2019 Heikkinen palasi vuoden mittaisella sopimuksella Kiekko-Vantaan riveihin. Joulukuussa 2018 hänen sopimuksensa kuitenkin purettiin yhteisymmärryksessä.


title: FS Voltaire (1909)

text: Voltaire oli 1911 valmistunut Ranskan laivaston Danton-luokan predreadnought-taistelulaiva.


title: FS Voltaire (1909)

text: Alus tilattiin la Seyne sur Meristä Forges et Chantiers de la Méditerranéelta. Sen köli laskettiin 8. kesäkuuta 1907 ja alus laskettiin vesille 16. tammikuuta 1909. Alus otettiin palvelukseen 5. elokuuta 1911.


title: FS Voltaire (1909)

text: Palvelukseen otettaessa alus liitettiin Välimeren laivaston 1. laivueen 2. viirikköön. Alus osallistui sotaharjoitukseen Provencen ja Tunisian välisellä merialueella toukokuusta kesäkuuhun 1913 ja siihen liittyneeseen presidentti Raymond Poincarén laivastokatselmukseen 7. kesäkuuta. Alus osallistui laivueen mukana itäisen Välimeren purjehdukseen lokakuusta joulukuuhun ja laivastoharjoitukseen toukokuussa 1914.


title: Kotin kieli (nigeriläis-kongolainen)

text: Koti on bantukieli, jota puhutaan Mosambikissa Angochen ympäristössä. Sitä puhui vuonna 2006 äidinkielenään ihmistä. Makhuwa on kotin läheinen sukukieli ja monet kotin puhujat osaavat sitä toisena kielenä.


title: Kotin kieli (nigeriläis-kongolainen)

text: Kotin pääasiallinen kirjoitusjärjestelmä on latinalainen kirjaimisto, mutta myös arabialaisia kirjaimia käytetään.


title: Kotin kieli

text: Kotin kieli voi tarkoittaa seuraavia asioita:


title: Metalizer

text: Metalizer on Sabatonin kolmas studioalbumi, joka julkaistiin 19. maaliskuuta 2007. Se debytoi Ruotsissa Sverigetopplistanin sijalla 21.


title: Metalizer

text: Sabatonin ensimmäinen albumi, demokokoelma "Fist for Fight" on sisällettynä ”bonuslevynä” ennenjulkaisemattoman raidan kanssa tälle julkaisulle. Suurin osa "Metalizerin" kappaleista on "Fist for Fight" -äänitteen uudelleennauhoitettuja versioita.


title: Nigerian šariakonflikti

text: Nigerian šariakonflikti on joukko Pohjois-Nigerian uskonnollisia väkivaltaisuuksia kristittyjen ja muslimien välillä. Konflikti sai alkunsa vuonna 1999 kun muutamassa osavaltiossa otettiin käyttöön šarialaki. Vuonna 2009 islamistijärjestö Boko Haram aloitti aseellisen kapinan Nigerian keskushallintoa vastaan.


title: Nigerian šariakonflikti

text: Vuosina 1999–2002 useat Pohjois-Nigerian muslimienemmistöiset osavaltiot ottivat käyttöön šarialain. Tämä aiheutti välien kiristymisen kristittyjen ja muslimien välillä, jotka kiihtyivät väkivaltaisiksi mielenosoituksiksi. Vuonna 2002 teloitettiin ensimmäinen ihminen šarian rikkomisesta, mikä sai osakseen kritiikkiä Nigerian hallitukselta ja kansainvälisiltä ihmisoikeusjärjestöiltä. Vuoteen 2004 menneessä noin 10 000 ihmistä oli saanut surmansa väkivaltaisuuksissa, jotka alkoivat saada myös etnisiä piirteitä.


title: Nigerian šariakonflikti

text: Vähitellen konfliktin eri ryhmittymät radikalisoituivat ja vuonna 2009 islamistiryhmä Boko Haram aloitti aseellisen kapinan Nigerian valtiota vastaan. Boko Haram on iskenyt valtion virastoja, armeijaa, kirkkoja ja kouluja vastaan sillä ne edustavat järjestön mukaan rappiollista länsimaista kulttuuria. Vuonna 2014 Boko Haram herätti suurta huomiota hyökkäämällä kouluun ja sieppaamalla yli 200 tyttöä uhaten myydä ne orjiksi. Samana vuonna järjestön tekemät iskut kiihtyivät entisestään, ja Nigerian hallitus on saanut osakseen krittiikkiä kyvyttömyydestä saada väkivaltaisuuksia hallintaan.


title: Nigerian šariakonflikti

text: Nigeria kieltäytyi pitkään ulkomaisesta avusta. Vuoden 2015 alussa Boko Haram laajensi hyökkäyksiään Kamerunin ja Nigerin puolelle, minkä seurauksena Afrikan unioni käynnisti Boko Haramin vastaisen sotilasoperaation. Operaatioon osallistuvat Kamerun, Niger ja Tšad ja pienissä määrin Benin. Maaliskuussa Boko Haram ilmoitti liittyvänsä islamistiseen terroristijärjestöön Isikseen ja tämän maailmanlaajuiseen taisteluun. Boko Haramin vastainen liittouma sai järjestön puolustuskannalle ja Boko Haram käytännössä hajosi kolmeen osaan.


title: Nigerian šariakonflikti

text: Nigerian presidentti ehti julistaa Boko Haramin jo "käytännössä voitetuksi", mutta vuonna 2018 järjestö on taas lisännyt iskujaan.


title: Nigerian šariakonflikti

text: Nigerian pohjoisosissa on kytenyt ainakin 1980-luvulta saakka erimielisyyksiä paimentolaisten ja maanviljelijöiden välillä, kun he ovat kiistelleet maankäytöstä ja -omistuksesta. Islaminuskoiset fulbet ja hausat ovat perinteisesti olleet paimentolaisia kun kristityt etniset ryhmät ovat olleet maanviljelijöitä.


title: Nigerian šariakonflikti

text: Vuosien 2004–2014 välillä etnisten ryhmien välisissä yhteenotoissa kuoli arviolta 11 000 ihmistä. Yhteenotot eivät rajoittuneet vain maaseudulle, vaan ryhmät ottivat yhteen myös kaupungeissa. Alueelle on syntynyt eri ryhmittymien aseistettuja joukkoja, joita viranomaiset eivät ole saaneet riisuttua aseista. Vuonna 2016 yhteenotot kiihtyivät ja noin 2 500 ihmistä sai surmansa ja 175 000 ihmistä joutui jättämään kotinsa.


title: Helikoni

text: Helikoni on tuuban sukuinen vaskipuhallin, jota käytetään bassoäänten soittamiseen. Soittimen putken paksuin osa kiertää soittajan ympäri eli soittaja on ikään kuin torven "sisällä". Helikonia on helpompi kantaa marssiessa kuin tavallista tuubaa.


title: Helikoni

text: Sousafoni on helikonin muunnos; siinä torven suu on suunnattu eteenpäin.


title: Helikoni

text: Helikoni on muotoutunut jommastakummasta Adolphe Saxin keksimästä soittimesta: saxtorvesta, tai saxtuubasta. Helikoneja käytettiin ensi kerran 1860-luvulla sotilassoittokunnissa.


title: FS Mirabeau (1909)

text: Mirabeau oli 1911 valmistunut Ranskan laivaston Danton-luokan predreadnought-taistelulaiva.


title: FS Mirabeau (1909)

text: Alus tilattiin Lorientin laivastontelakalta. Sen köli laskettiin 4. toukokuuta 1908 ja alus laskettiin vesille 28. lokakuuta 1909. Alus otettiin palvelukseen 1. elokuuta 1911.


title: FS Mirabeau (1909)

text: Alus liitettiin Välimeren laivaston 1. laivueen 2. viirikköön. Se osallistui yhdessä neljän sisaraluksensa kansa presidentti Armand Fallièresin laivastokatselmukseen Cap Brunin edustalla 4. syyskuuta 1911. Se osallistui touko-kesäkuussa 1913 Provencen ja Tunisian välissä järjestettyihin sotaharjoituksiin ja niiden yhteydessä järjestettyyn presidentti Raymond Poincarén laivastokatselmukseen 7. kesäkuuta. Myöhemmin loka-joulukuussa alus risteili laivueensa mukana itäisellä Välimerellä vieraillen Egyptissä, Syyriassa ja Kreikassa. Alus osallistui toukokuussa 1914 läntisellä Välimerellä järjestettyyn suureen laivastoharjoitukseen.


title: Logset

text: Logset Oy on suomalainen metsäkonevalmistaja, jonka tehdas sijaitsee Vaasan lähellä Koivulahdessa. Yritys on perustettu vuonna 1992 ja sillä on noin 70 työntekijää.


title: Logset

text: Logset valmistaa harvestereita, hakkuulaitteita ja kuormatraktoreita. Valikoimaan kuuluu seitsemän harvesteria, seitsemän hakkuulaitetta ja seitsemän kuormatraktoria. Kaikki tuotteet valmistetaan yhtiön tehtaalla. Logsetin jälleenmyyntiverkosto kattaa 20 maata ja Logset koneita työskentelee yli 25 eri maassa.


title: Logset

text:
Jälkimarkkinointipalveluina yritys tarjoaa huoltopalveluiden ja varaosamyynnin lisäksi käyttökoulutusta, sekä muita tarvittavia asiakastukipalveluita.
Tuotekehitykseen panostaminen on ollut vuosien varrella Logsetin selkeä linja, vaikka kyseessä on keskisuuri konevalmistaja. Viime vuonna Logset lanseerasi maailman ensimmäisen hybridi-harvesterin, Logset 12H GTE Hybridin. Koneen lempinimi on kiltti jättiläinen, sillä harvesteri on ympäristöystävällinen ja voimakas kuin jättiläinen. Hybridijärjestelmä on herättänyt paljon mielenkiintoa perinteisellä metsäalalla. Hybriditekniikan ansiosta harvesteri vähentää hiilidioksidipäästöjä kolmanneksella per tuotettu kuutiometri.


title: Logset

text:
Logsetin valikoimassa on seitsemän harvesteria. Harvesterimallien nimissä esiintyvät kirjaimet GT tarkoittavat englanniksi generation two (=suomeksi toinen sukupolvi), ja GTE tarkoittavat englanniksi generation two eight (=toinen sukupolvi kahdeksan). GT harvesterissa on kuusi pyörää ja GTE harvesterissa on kahdeksan pyörää.
Logsetin valikoimassa on seitsemän kuormatraktoria. Kuormatraktoreiden nimissä esiintyvät kirjaimet GT tarkoittavat englanniksi "generation two" (=toinen sukupolvi). Kuormatraktoreiden kantokyky on pienimmän mallin Logset 4F GT:n kymmenen tonnin ja suurimman mallin Logset 12F GT:n 20 tonnin välillä. Logsetin myydyin kuormatraktorimalli Suomessa on Logset 5F GT.


title: Suomen ralli 2013

text: Suomen ralli 2013 (sponsorinimeltään Neste Oil Rally Finland 2013) oli kauden 2013 kahdeksas MM-ralli, joka ajettiin 1. – 3. elokuuta. Rallin päätukikohta oli tavalliseen tapaan Jyväskylä. Kilpailun voitti ensimmäistä kertaa urallaan Sébastien Ogier, josta tuli kilpailun historian viides ei-pohjoismaalainen voittaja.


title: Suomen ralli 2013

text: Järjestyksessään vuoden 2013 kilpailu oli historian 63. Suomen ralli.


title: Suomen ralli 2013

text: Rallissa ajettiin 23 erikoiskoetta, joiden yhteispituus oli 324,21 kilometriä.


title: Suomen ralli 2013

text: Ensimmäisen kilpailupäivän reitti kulki osittain etelässä Lahden seudulla. Päivän ohjelma sai runsaasti kritiikkiä kuljettajilta, kun torstain aikana ajettiin vain 45 EK-kilometriä, ja vastineeksi jopa 436 kilometriä siirtymiä.


title: Suomen ralli 2013

text: Ralli päättyi tällä kertaa jo lauantai-iltana.


title: Suomen ralli 2013

text:
Kilpailuun osallistui yhteensä 96 autokuntaa, joista maaliin selvisi 58. Toista kertaa Suomen rallin historiassa palkintokorokkeella ei nähty yhtään suomalaista kuljettajaa. Edellisen kerran näin kävi vuonna 2003.
Power Stage -erikoiskokeena toimi kisan päättänyt Painaa 2 (7,49 km).


title: FS Vergniaud (1910)

text: Vergniaud oli 1911 valmistunut Ranskan laivaston Danton-luokan predreadnought-taistelulaiva.


title: FS Vergniaud (1910)

text: Alus tilattiin Bordeaux'sta Forges et Chantiers de la Girondelta. Sen köli laskettiin heinäkuussa 1908 ja alus laskettiin vesille 12. huhtikuuta 1910. Alus otettiin palvelukseen 18. joulukuuta 1911.


title: FS Vergniaud (1910)

text: Alus liitettiin Välimeren laivaston 1. laivueen 1. viirikköön. Se osallistui touko-kesäkuussa 1913 Provencen ja Tunisian välissä järjestettyihin sotaharjoituksiin ja niiden yhteydessä järjestettyyn presidentti Raymond Poincarén laivastokatselmukseen 7. kesäkuuta. Myöhemmin loka-joulukuussa alus risteili laivueensa mukana itäisellä Välimerellä vieraillen Egyptissä, Syyriassa ja Kreikassa. Alus osallistui toukokuussa 1914 läntisellä Välimerellä järjestettyyn suureen laivastoharjoitukseen.


title: Nigerjoen suisto

text: Nigerjoen suisto on Nigerjoen yli 70 000 neliökilometrin laajuinen suistoalue Nigeriassa. Alue on merkittävä kulku- ja satamapaikka, ja sen asukasluku on yli 30 miljoonaa. 1970-luvulla suistoalueelta löytyi öljyä, ja se on nykyään yksi Afrikan johtavia öljyntuotantoaluieta mutta samalla yksi maailman saastuneimmista alueista.


title: Nigerjoen suisto

text: Suistoalueen asutus on keskittynyt tiiviisti harvoille kuiville maa-alueille. Suurin osa suistosta on mangrovesuota. Alueen väestö on hyvin pirstaleinen. Se jakautuu yli 40 eri etniseen ryhmään, jotka puhuvat yli 250 eri kieltä. Nigerian hallituksen arvion mukaan vuosina 1970–2000 suistossa tapahtui 7 000 öljyvuotoa. Alueella on vielä normaalia polttaa ylimääräinen maakaasu pois. Öljynporausta tehdään osittain luvatta ja pimeästi, eikä öljystä saatu vauraus jakaudu tasaisesti väestön kesken. Alueella onkin ollut 1990-luvusta lähtien aseellisia selkkauksia.


Ampumahiihdon maailmanmestaruuskilpailut 2019 järjestetään Östersundissa, Ruotsissa. Ne ovat järjestyksessään 50. ampumahiihdon maailmanmestaruuskilpailut ja ensimmäiset, joissa kilpaillaan pariviestin maailmanmestaruusmitaleista.


title: Ampumahiihdon maailmanmestaruuskilpailut 2019

text: Kilpailujen järjestäjän valinta tapahtui 8. syyskuuta 2014 järjestetyssä IBU:n kongressissa. Itävallassa. Ehdokkaita oli neljä joista Östersund valikoitui ylivoimaisesti kilpailujen järjestäjäksi. Östersundissa on järjestetty ampumahiihdon maailmanmestaruuskilpailut aiemmin vuosina 1970 ja 2008.


text: Kilpailuissa oli 12 eri kilpailutapahtumaa, jotka kaikki vaikuttivat maailmancupin tilastoihin.


Ampumahiihdon maailmanmestaruuskilpailut 2017 järjestettiin 9.–19. helmikuuta Hochfilzenissä, Itävallassa.


title: Ampumahiihdon maailmanmestaruuskilpailut 2017

text: Kilpailujen järjestäjän valinta tapahtui 2.9.2012 järjestetyssä IBU:n kongressissa Meranossa, Italiassa, jossa myönnettiin vuoden 2016 maailmanmestaruuskilpailut Oslolle. Hochfilzenissä oli järjestetty ampumahiihdon MM-kilpailut aiemmin vuosina 1978 ja 2005.


text: Kilpailuissa oli 11 eri kilpailutapahtumaa, jotka kaikki vaikuttivat maailmancupin tilastoihin.


text: Päivämäärä: 11. helmikuuta


text: Päivämäärä: 12. helmikuuta


text: Päivämäärä: 16. helmikuuta


text: Päivämäärä: 19. helmikuuta


text: Päivämäärä: 18. helmikuuta


text: Päivämäärä: 10. helmikuuta


text: Päivämäärä: 15. helmikuuta


text: Päivämäärä: 17. helmikuuta


text: Päivämäärä: 9. helmikuuta


Ampumahiihdon maailmanmestaruuskilpailut 2016 järjestettiin 3.–13. maaliskuuta 2016 Holmenkollenilla, Oslossa, Norjassa.


title: Ampumahiihdon maailmanmestaruuskilpailut 2016

text: Vuonna 2010 Oslo hävisi vuoden 2015 MM-kilpailujen isännyyden Kontiolahdelle äänin 20–23. Vuoden 2016 kilpailujen järjestäjä valittiin 2. syyskuuta 2012 Kansainvälisen ampumahiihtoliiton (IBU) kongressissa Meranossa, Italiassa. Vuoden 2016 mm-kilpailut myönnettiin Oslolle ilman kilpailevia järjestäjiä ja vuoden 2017 mm-kilpailut Hochfilzenille.


text: Holmenkollenilla oli järjestetty ampumahiihdon MM-kilpailut aiemmin vuosina 1986, 1990, 1999 ja 2000.


text: Kilpailuissa oli 11 eri kilpailutapahtumaa. Kaikki kilpailut vaikuttivat maailmancupin tilastoihin.


text: Lähde:


text: Päivämäärä: 5. maaliskuuta


text: Päivämäärä: 6. maaliskuuta


text: Päivämäärä: 10. maaliskuuta


text: Päivämäärä: 13. maaliskuuta


text: Päivämäärä: 12. maaliskuuta


text: Päivämäärä: 9. maaliskuuta


text: Päivämäärä: 11. maaliskuuta


text: Päivämäärä: 3. maaliskuuta


text: Isäntämaa


title: Our Story

text: Our Story on yhdysvaltalaisyhtye Makon kappale. Sen julkaisi Ultra Records yhtyeen uran toisena singlenä 12. elokuuta 2014. Kappaleeseen liittyvä virallinen musiikkivideo julkaistiin 13. elokuuta 2014. Ensimmäisen kahden viikon aikana kappaletta ladattiin 50 000 kopiota. Tästä huolimatta kappale ei ole onnistunut saavuttamaan Beamin kaltaisia listasijoituksia. Se on yhtyeen toistaiseksi uusin single.


title: Our Story

text: Digitaalinen lataus


title: Juri Ozerov

text: Juri Viktorovitš Ozerov (, 9. heinäkuuta 1928 Moskova, Venäjän SFNT – 25. helmikuuta 2004) oli Neuvostoliittoa edustanut koripalloilija, olympiamitalisti ja Euroopan mestari.


title: Juri Ozerov

text: Ozerov saavutti olympiahopeaa Neuvostoliiton koripallomaajoukkueen pelaajana Helsingissä 1952 ja Melbournessa 1956. EM-kilpailuissa hän voitti kultaa vuosina 1953 ja 1957 sekä pronssia vuonna 1955.


title: Teija Suominen

text: Teija Suominen (s. 31. maaliskuuta 1976) on aktiiviuransa jo päättänyt suomalainen aitajuoksija. Hän edusti koko kilpailu-uransa ajan Turun Tovereita. Kalevan kisoista Suominen saavutti pronssia 400 metrin aitajuoksussa vuonna 1994. Tämän lisäksi hän oli voittamassa viestijuoksun SM-kisoista 4 × 400 metrin viestijuoksun hopeaa vuonna 1992 sekä pronssia vuonna 1991. Sisäratojen SM-kisoista Suominen saavutti pronssia 300 metrin aitajuoksussa vuonna 1992. Virallisissa kilpailuissa hän ei ole esiintynyt vuoden 1995 jälkeen.


title: Aleksandr Moisejev

text: Aleksandr Ivanovitš Moisejev (, 28. toukokuuta 1927 Moskova, Venäjän SFNT – 2003) oli Neuvostoliittoa edustanut koripalloilija, olympiamitalisti ja Euroopan mestari.


title: Aleksandr Moisejev

text: Moisejev saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuissa hän voitti kultaa vuosina 1947, 1951 ja 1953 sekä pronssia vuonna 1955.


title: Pia Ruotsalainen

text: Pia Sinikka Ruotsalainen (s. 9. heinäkuuta 1974) on aktiiviuransa jo päättänyt suomalainen kestävyysjuoksija. Seuratasolla hän edusti Asikkalan Raikasta ja vuodesta 1993 lähtien Porin Tarmoa. Hänen valmentajinaan toimivat Matti Saarelma sekä Jukka Toivola. Aikuisten SM-tasolla Ruotsalainen saavutti ulkoradoilta maratonin pronssia vuonna 1994 sekä sisäradoilta pronssia 3 000 metrin juoksussa vuonna 1992. Virallisissa kilpailuissa hän ei ole esiintynyt vuoden 1994 jälkeen.


title: Razorblade

text: ”Razorblade” on alankomaalaisen DJ Michael Mind Projectin kappale hänen toiselta studioalbumiltaan "State of Mindilta". Sen julkaisi Kontor Records albumin yhdeksäntenä singlenä 15. maaliskuuta 2013. Kappaleella vierailee alankomaalaisartisti Lisa Aberer ja sen ovat säveltäneet Aku Rannila, Frank Bülles, Jens Kindervater ja Saara Törmä. Kappaleeseen liittyvä musiikkivideo julkaistiin singlen julkaisupäivänä. Kappale ei onnistunut pääsemään listoille.


title: Razorblade

text: Digitaalinen lataus


title: Mihail Brašinski

text: Mihail Iosifovitš Brašinski (; s. 10. toukokuuta 1965 Leningrad, Neuvostoliitto) on venäläinen elokuvaohjaaja, käsikirjoittaja ja toimittaja. Hän opiskeli Pietarin valtiollisessa teatteritaiteen akatemiassa sekä Yhdysvalloissa 1990-luvulla.


title: Mihail Brašinski

text: Brašinskin ensimmäinen ohjaustyö "Гололёд" (2003) palkittiin Seattlessa. Hänen kauhukomediansa "Shopping Tour" (2012) sai palkintoja Venäjällä, ja elokuva pääsi teatterilevitykseen myös Suomessa — tapahtumat sijoittuvat Suomeen.


title: Mihail Brašinski

text: Brašinski asuu osaksi Turussa, jossa hänen vaimonsa opettaa nukketeatteritaidetta.


title: Sinivalkoinen pelikirja

text: Sinivalkoinen pelikirja on 2014 julkaistu tietokirja suomalaisen pelialan historiasta. Kirjan on kirjoittanut Juho Kuorikoski. Kirjaa varten on haastateltu yli kuuttakymmentä suomalaisen pelialan toimijaa ja taustavaikuttajaa. Kirjassa esitellään noin 400 vuosina 1984-2014 julkaistua suomalaispeliä.


title: Sinivalkoinen pelikirja

text: Kirjan painokulut rahoitettiin joukkorahoituspalvelu Mesenaatti.me:n kautta. Kirja keräsi kolmessa kuukaudessa yli 15 000 euroa rahoitusta.


title: Sinivalkoinen pelikirja

text: Kirjan on kustantanut Fobos.


title: Feeling So Blue

text: Feeling So Blue on saksalaisen musiikkiryhmä Michael Mind Projectin kappale, joka julkaistiin 15. kesäkuuta 2012. Ryhmää johtaa saksalainen tuottaja ja DJ Michael Mind. Kappaleella laulaa Euroopassa ja varsinkin Saksassa suosittu yhdysvaltalaislaulaja Dante Thomas.


title: Sipulikukka

text: Sipulikukka on koristekasvi, joka lisääntyy sipulista, josta kasvaa kukkavana. Lisäämistä voidaan edistää siten, että sipulin pohjaan tehdään ristikkäiset viillot ja tämän jälkeen jätetään sipuli kuivaan ja lämpimään paikkaan. Näin haava aukeaa ja siihen tulee uusia sipulinalkuja. Sipulikukat, kuten kaikki sipulikasvit kuuluvat yksisirkkaisten luokkaan. Talvenarkojen sipulikukkien sipulit kaivetaan syksyllä maasta ja laitetaan talveksi sisälle. Tällöin varsi katkaistaan 10 cm:n pituiseksi. Monet sipulikukat otetaan hyötöön ennen kuin niiden on aika kukkia, varsinkin huonekasveina kasvatetut lajit. Tämä tarkoittaa istutettujen sipulien pitämistä 8-13 °C yhden tai kahden kuukauden ajan. Yleisimpiä sipulikukkia ovat liljat ("Lilium"), narsissit ("Narcissus"), tulppaanit ("Tulipa"), sinililjat ("Scilla"), miekkaliljat ("Gladiolus") ja hyasintti ("Hyacinthus orientalis").


title: Ooo La La La

text: Ooo La La La on naisartisti Leony!n kappale. Sen julkaisi Kontor Records singlenä 1. huhtikuuta 2013. Kappaleen ovat säveltäneet Teena Marie, Allen McGrier ja Allen Henry McGrier. Kappaleeseen liittyvä musiikkivideo julkaistiin 18. maaliskuuta 2013. Kappale ei ole onnistunut pääsemään listoille.


title: Ooo La La La

text: "Remixit"'


title: Thíra (kunta)

text: Thíra ( eli Δήμος Θήρας, "Dímos Thíras") on Kreikan kunta, joka sijaitsee Thíran alueyksikössä Etelä-Egean saarten alueella. Kunnan pinta-ala on 90,69 neliökilometriä ja väkiluku 15 550 (vuonna 2011). Kunnan kuntakeskus on Firá eli Thíra.


title: Thíra (kunta)

text: Thíran kunta käsittää koko Santorínin saariryhmän, jonka pääsaaret ovat Thíra, Thirasía, Néa Kaméni, Palaiá Kaméni ja Aspronísi. Niiden lisäksi kuntaan kuuluvat pienemmät saaret Askaniá, Christianí ja Escháti. Saaret kuuluvat Kykladien saaristoon.


title: Thíra (kunta)

text: Nykyinen Thíran kunta muodostui, kun Firá (Thíra) ja Oía yhdistyivät vuoden 2011 alussa Kallikrates-suunnitelman mukaisesti.


title: Thíra (kunta)

text: Vuoden 2011 kuntauudistuksesta lähtien Thíran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Resident Evil: The Final Chapter

text: Resident Evil: The Final Chapter on vuonna 2017 ensi-iltansa saanut tieteistoimintaelokuva. Se on "Resident Evil" -elokuvasarjan kuudes ja viimeinen osa. Elokuvan on ohjannut ja käsikirjoittanut Paul W. S. Anderson. Elokuvan sai ensi-iltansa 27. tammikuuta 2017.


title: Resident Evil: The Final Chapter

text: Elokuvan nimi on "Resident Evil: The Final Chapter", mutta kuudennesta elokuvasta on puhuttu myös nimellä "Resident Evil: Rising".


title: Resident Evil: The Final Chapter

text: Kuudes "Resident Evil" -elokuva vahvistettiin syyskuussa 2012 sen jälkeen kun elokuvasarjan viides osa "" oli menestynyt taloudellisesti. Kuvauksien oli tarkoitus alkaa Etelä-Afrikassa elokuussa 2014, mutta ne siirtyivät syyskuulle 2015 Milla Jovovichin raskauden vuoksi. Kuvaukset alkoivat 18. syyskuuta 2015 ja päättyivät 9. joulukuuta. Elokuva kuvattiin 3D:nä.


title: Resident Evil: The Final Chapter

text:
Elokuvan kuvauksissa sattui kaksi onnettomuutta. Milla Jovovichin stunt-näyttelijä Olivia Jackson törmäsi moottoripyörällä kameratelineeseen ja joutui kahdeksi viikoksi koomaan. Jackson mursi useita ruumiinosiaan ja hänen vasen kätensä amputoitiin. Elokuvan lavasteissa työskennellyt Ricardo Cornelius kuoli
Humvee-sotilasajoneuvon pudotessa hänen päälleen.


title: Resident Evil: The Final Chapter

text: Sekä ohjaaja-käsikirjoittaja Paul W. S. Anderson että näyttelijä Ali Larter ovat vahvistaneet "The Final Chapterin" olevan viimeinen "Resident Evil" -elokuva.


title: Páros (kunta)

text: Páros ( eli Δήμος Πάρου, "Dímos Párou") on Kreikan kunta, joka sijaitsee Pároksen alueyksikössä Etelä-Egean saarten alueella. Kunnan pinta-ala on 196,3 neliökilometriä ja väkiluku 13 715 (vuonna 2011). Kunnan kuntakeskus on Paroikiá eli Pároksen kaupunki.


title: Páros (kunta)

text: Pároksen kunta käsittää koko Pároksen saaren. Sen lisäksi kuntaan kuuluvat seuraavat pienemmät saaret: Agía Kalí, Ágios Artémios, Ágios Spyrídonas, Dryonísi, Evriókastro, Filídi, Foínisses, Gaïdouronísi, Galiátsos, Glarómpouta, Makronísi, Mavronísi, Mikronísi, Panteronísi, Tetartonísi, Tigáni ja Toúrlos.


title: Páros (kunta)

text: Pároksen kunta muodostuu seuraavista kylä- ja kaupunkiyhdyskunnista ja asutuksista:


title: Náxos ja Pienet Kykladit

text: Náxos ja Pienet Kykladit ( eli Δήμος Νάξου και Μικρών Κυκλάδων, "Dímos Náxou kai Mikrón Kykládon") on Kreikan kunta, joka sijaitsee Náxoksen alueyksikössä Etelä-Egean saarten alueella. Kunnan pinta-ala on 495,8 neliökilometriä ja väkiluku 18 864 (vuonna 2011). Kunnan kuntakeskus on Náxoksen kaupunki.


title: Náxos ja Pienet Kykladit

text: Náxoksen ja Pienten Kykladien kunta käsittää Náxoksen saaren sekä Pienten Kykladien saariryhmän, jonka pääsaaret ovat Donoúsa, Irakleiá, Koufonísi, Kéros ja Schoinoúsa. Lisäksi siihen kuuluvat saaret Agía Paraskeví, Ágios Andréas, Árgilos, Daskalió, Glaronísio, Káto Koufonísi, Klidoúra, Lázaros, Machaíres, Makáres, Megáli Pláka, Megálos Avelás, Mikrós Avelás, Ofeidoússa, Panagía, Pláka, Plakí, Prasoúra, Skylonísio, Strongylí, Tsouloúfi, Venétiko ja Voúlgari.


title: Náxos ja Pienet Kykladit

text: Náxoksen ja Pienten Kykladien kunta syntyi, kun kunnat Drymalía ja Náxos sekä kyläkunnat Donoúsa, Irakleiá, Koufonísia ja Schoinoúsa yhdistyivät vuoden 2011 alussa Kallikrates-suunnitelman mukaisesti.


title: Náxos ja Pienet Kykladit

text: Vuoden 2011 kuntauudistuksesta lähtien Náxoksen ja Pienten Kykladien kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Chíos (kunta)

text: Chíos ( eli Δήμος Χίου, "Dímos Chíou") on Kreikan kunta, joka sijaitsee Chíoksen alueyksikössä Pohjois-Egean saarten alueella. Kunnan pinta-ala on 842,5 neliökilometriä ja väkiluku 51 390 (vuonna 2011). Kunnan kuntakeskus on Chíos.


title: Chíos (kunta)

text: Chíoksen kunta käsittää koko Chíoksen saaren. Sen lisäksi kuntaan kuuluvat seuraavat pienemmät saaret: Ágios Stéfanos (kaksi samannimistä), Glastriá, Kalógeros, Kértis, Margaríti, Nisáki, Pelagónisos, Sarakinópetra, Strovíli ja Venétiko.


title: Chíos (kunta)

text: Nykyinen Chíoksen kunta muodostui, kun Chíos, Ágios Minás, Amaní, Ionía, Kampóchora, Kardámyla, Mastichochória ja Omiroúpoli yhdistyivät vuoden 2011 alussa Kallikrates-suunnitelman mukaisesti.


title: Chíos (kunta)

text: Vuoden 2011 kuntauudistuksesta lähtien Chíoksen kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Kos (kunta)

text: Kos ( eli Δήμος Κω, "Dímos Ko") on Kreikan kunta, joka sijaitsee Kosin alueyksikössä Etelä-Egean saarten alueella. Kunnan pinta-ala on 287,2 neliökilometriä ja väkiluku 33 388 (vuonna 2011). Kunnan kuntakeskus on Kos.


title: Kos (kunta)

text: Kosin kunta käsittää koko Kosin saaren. Sen lisäksi siihen kuuluu pieni Palaiókastron eli Kastrín saari. Nykyinen Kosin kunta muodostui, kun Kos, Díkaios ja Irakleídes yhdistyivät vuoden 2011 alussa Kallikrates-suunnitelman mukaisesti.


title: Kos (kunta)

text: Vuoden 2011 kuntauudistuksesta lähtien Kosin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Tripoli (täsmennyssivu)

text: Tripoli (< , ”kolme kaupunkia”) voi viitata seuraaviin:


title: Teeleipä

text: Teeleipä on vehnäjauhoista leivottu ja hiivalla tai leivinjauheellanostatettu leipänen, joka on usein pyöreä ja litteä. Vehnän ja hiivan/leivinjauheen lisäksi teeleipiin kuuluvat margariinia/voita/ruokaöljyä, sokeria/siirappia ja suolaa. Joskus teeleipien leivonnassa käytetään maitoa, mutta on myös mahdollista ostaa maidottomia teeleipiä. Teeleipiä voi syödä esimerkiksi aamupalaksi tai kahvitauolla. Teeleipä säilyy noin viikon.


title: Nísyros (kunta)

text: Nísyros ( eli Δήμος Νισύρου, "Dímos Nisýrou") on Kreikan kunta, joka sijaitsee Kosin alueyksikössä Etelä-Egean saarten alueella. Kunnan pinta-ala on 50,06 neliökilometriä ja väkiluku 1 008 (vuonna 2011). Kunnan kuntakeskus on Mandráki.


title: Nísyros (kunta)

text: Nísyroksen kunta käsittää koko Nísyroksen saaren. Sen lisäksi kuntaan kuuluvat seuraavat pienemmät saaret: Ágios Antónios, Gyalí, Kandelioússa, Pacheiá, Pergoússa ja Strongylí.


title: Nísyros (kunta)

text: Nísyroksen kunta muodostuu seuraavista kylä- ja kaupunkiyhdyskunnista ja asutuksista:


title: Pátmos (kunta)

text: Pátmos ( eli Δήμος Πάτμου, "Dímos Pátmou") on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 34,05 neliökilometriä ja väkiluku 3 047 (vuonna 2011). Kunnan kuntakeskus on Pátmoksen kylä eli Chóra.


title: Pátmos (kunta)

text: Pátmoksen kunta käsittää koko Pátmoksen saaren. Sen lisäksi kuntaan kuuluvat seuraavat pienemmät saaret: Agía Thékla, Ágios Geórgios, Argeloússa, Ánydro, Arkoí, Aváptistos, Chiliomódi, Kalóvolos, Kómaros, Makronísi, Márathos (Maráthi), Nerá, Petrokáravo, Psathonísi, Skláves, Smyneronísi, Spathathonísi, Strongyló, Tragonísi, Tsoúka ja Tsoukáki.


title: Pátmos (kunta)

text: Pátmoksen kunta muodostuu seuraavista kylä- ja kaupunkiyhdyskunnista ja asutuksista:


title: Valtteri Viljanen

text: Valtteri Johannes Viljanen (s. 3. maaliskuuta 1994 Pori) on suomalainen jääkiekkopuolustaja, joka edustaa SM-liigajoukkue Vaasan Sportia. Seuran urheilutoimenjohtaja Markus Jämsän mukaan hän on luisteluvoimainen puolustaja, jolla on hyvät kiekolliset ominaisuudet ja joka tuo kätisyydellään lisää mahdollisuuksia ylivoimapelaamiseen. Viljanen laukoo oikealta.


title: Valtteri Viljanen

text: Viljanen on Porin Ässien kasvatti. Kaudella 2009–2010 hän toimi joukkueen C-nuorten varakapteenina. Kaudella 2013–2014 hän pelasi ensimmäistä kauttaan puolustajana ollen samalla Ässien A-nuorten tehokkain puolustaja tehoilla 12+19=31, joilla Viljanen sijoittui koko A-nuorten SM-liigan puolustajien pistepörssissä neljänneksi ja maalipörssissä toiseksi. Hän toimi myös joukkueen kapteenina ja johdatti Ässät kauden päätteeksi A-nuorten SM-pronssiin.


title: Valtteri Viljanen

text: Elokuussa 2014 Viljanen teki vuoden mittaisen sopimuksen Ässien SM-liigajoukkueen kanssa. Hän teki liigadebyyttinsä kauden 2014–2015 avausottelussa 11. syyskuuta 2014 vieraissa paikallisvastustaja Rauman Lukkoa vastaan. Viljanen sai ottelussa jääaikaa 18.01 minuuttia. Liigauransa avausmaalin hän teki 9. helmikuuta 2015 Oulun Kärppiä vastaan. Sari Marjamäki valitsi Viljasen ottelun legendojen tähtien kolmostähdeksi. Lokakuussa 2014 hän teki kaksivuotisen jatkosopimuksen Ässien kanssa. Viljasen tulokaskausi toi kauden kaikissa 60 runkosarjaottelussa tehot 1+10=11 sekä kahdessa playoff-ottelussa yhden maalin, joka jäi Ässien ainoaksi koko Lomarengas-kierroksella.


title: Valtteri Viljanen

text: Kaudella 2015–2016 Viljanen oli Ässien tehokkain puolustaja tehoilla 7+13=20. Tammikuussa 2016 hän teki vuoden mittaisen jatkosopimuksen joukkueen kanssa. Viljanen siirtyi kaudeksi 2017–2018 vuoden mittaisella sopimuksella Tampereen Ilvekseen. Hän oli joukkueen tehokkain puolustaja tehoilla 3+14=17.


title: Valtteri Viljanen

text: Viljanen siirtyi kaudeksi 2018–2019 vuoden mittaisella sopimuksella Vaasan Sportiin. Tammikuussa 2019 hän teki seuran kanssa vuoden mittaisen jatkosopimuksen.


title: Kálymnos (kunta)

text: Kálymnos ( eli Δήμος Καλυμνίων, "Dímos Kalymníon") on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 134,5 neliökilometriä ja väkiluku 16 179 (vuonna 2011). Kunnan kuntakeskus on Póthia eli Kálymnoksen kaupunki.


title: Kálymnos (kunta)

text: Kálymnoksen kunta käsittää koko Kálymnoksen saaren. Sen lisäksi kuntaan kuuluvat seuraavat pienemmät saaret: Ímian saaret (Ímia éna, Ímia dýo), Kalavrós, Kalólimnos, Nerá, Pláti, Psérimos, Safonídi ja Télendos.


title: Kálymnos (kunta)

text: Kálymnoksen kunta muodostuu seuraavista kylä- ja kaupunkiyhdyskunnista ja asutuksista:


title: Ándros (kunta)

text: Ándros ( eli Δήμος Άνδρου, "Dímos Ándrou") on Kreikan kunta, joka sijaitsee Ándroksen alueyksikössä Etelä-Egean saarten alueella. Kunnan pinta-ala on 380,0 neliökilometriä ja väkiluku 9 221 (vuonna 2011). Kunnan kuntakeskus on Ándros.


title: Ándros (kunta)

text: Ándroksen kunta käsittää koko Ándroksen saaren. Sen lisäksi kuntaan kuuluvat seuraavat pienemmät saaret: Akamátis, Gáidaros, Megálo, Platý, Prásso ja Tourlítis.


title: Ándros (kunta)

text: Nykyinen Ándroksen kunta muodostui, kun Ándros, Kórthio ja Ydroúsa yhdistyivät vuoden 2011 alussa Kallikrates-suunnitelman mukaisesti.


title: Ándros (kunta)

text: Vuoden 2011 kuntauudistuksesta lähtien Ándroksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Tínos (kunta)

text: Tínos ( eli Δήμος Τήνου, "Dímos Tínou") on Kreikan kunta, joka sijaitsee Tínoksen alueyksikössä Etelä-Egean saarten alueella. Kunnan pinta-ala on 194,6 neliökilometriä ja väkiluku 8 636 (vuonna 2011). Kunnan kuntakeskus on Tínoksen kaupunki.


title: Tínos (kunta)

text: Tínoksen kunta käsittää koko Tínoksen saaren. Sen lisäksi kuntaan kuuluvat pienemmät saaret Drakonísio ja Dýsvato.


title: Tínos (kunta)

text: Nykyinen Tínoksen kunta muodostui, kun Tínos, Exómvourgo ja Pánormos yhdistyivät vuoden 2011 alussa Kallikrates-suunnitelman mukaisesti.


title: Tínos (kunta)

text: Vuoden 2011 kuntauudistuksesta lähtien Tínoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: FS Vauban (1882)

text: Vauban oli Ranskan laivaston vuonna 1882 vesillelaskettu teräsrunkoinen Vauban-luokan barbetteristeilijä.


title: FS Vauban (1882)

text: Alus tilattiin Cherbourgin laivastontelakalta ja sen köli laskettiin helmikuussa 1879. Alus laskettiin vesille heinäkuussa 1882 ja se otettiin palvelukseen vuonna 1885.


title: FS Vauban (1882)

text: "Vauban" poistettiin alusluettelosta vuonna 1905.


title: Mýkonos (kunta)

text: Mýkonos ( eli Δήμος Μυκόνου, "Dímos Mykónou") on Kreikan kunta, joka sijaitsee Mýkonoksen alueyksikössä Etelä-Egean saarten alueella. Kunnan pinta-ala on 105,2 neliökilometriä ja väkiluku 10 134 (vuonna 2011). Kunnan kuntakeskus on Mýkonos.


title: Mýkonos (kunta)

text: Mýkonoksen kunta käsittää koko Mýkonoksen saaren. Sen lisäksi kuntaan kuuluvat seuraavat pienemmät saaret: Delos ("Dílos"), Kávouras, Krommýdi, Ktapódia, Marmaronísio, Ríneia, Sfontíli ja Tragonísio.


title: Mýkonos (kunta)

text: Mýkonoksen kunta muodostuu seuraavista kylä- ja kaupunkiyhdyskunnista ja asutuksista:


title: FS Duguesclin (1883)

text: Duguesclin oli Ranskan laivaston vuonna 1883 vesillelaskettu teräsrunkoinen Vauban-luokan barbetteristeilijä.


title: FS Duguesclin (1883)

text: Alus tilattiin Rochefortin laivastontelakalta ja sen köli laskettiin joulukuussa 1878. Alus laskettiin vesille vuonna 1883 ja se otettiin palvelukseen elokuussa 1886.


title: FS Duguesclin (1883)

text: "Duguesclin" poistettiin alusluettelosta vuonna 1904.


title: Kéa (kunta)

text: Kéa ( eli Δήμος Κέας, "Dímos Kéas") on Kreikan kunta, joka sijaitsee Kéa-Kýthnoksen alueyksikössä Etelä-Egean saarten alueella. Kunnan pinta-ala on 128,9 neliökilometriä ja väkiluku 2 455 (vuonna 2011). Kunnan kuntakeskus on Ioulída.


title: Kéa (kunta)

text: Kéan kunta käsittää koko Kéan saaren. Sen lisäksi kuntaan kuuluu pienempi saari Makrónisos.


title: Kéa (kunta)

text: Kéan kunta muodostuu seuraavista kylä- ja kaupunkiyhdyskunnista ja asutuksista:


title: Kýthnos (kunta)

text: Kýthnos ( eli Δήμος Κύθνου, "Dímos Kýthnou") on Kreikan kunta, joka sijaitsee Kéa-Kýthnoksen alueyksikössä Etelä-Egean saarten alueella. Kunnan pinta-ala on 100,2 neliökilometriä ja väkiluku 1 456 (vuonna 2011). Kunnan kuntakeskus on Kýthnos.


title: Kýthnos (kunta)

text: Kýthnoksen kunta käsittää koko Kýthnoksen saaren. Sen lisäksi kuntaan kuuluu pienempi Pipérin saari.


title: Kýthnos (kunta)

text: Kýthnoksen kunta muodostuu seuraavista kylä- ja kaupunkiyhdyskunnista ja asutuksista:


title: FS Bayard (1880)

text: Bayard oli Ranskan laivaston vuonna 1880 vesillelaskettu teräsrunkoinen Bayard-luokan barbetteristeilijä.


title: FS Bayard (1880)

text: Alus tilattiin Brestin laivastontelakalta ja sen köli laskettiin lokakuussa 1876. Alus laskettiin vesille maaliskuussa 1880 ja se otettiin palvelukseen vuonna 1882.


title: FS Bayard (1880)

text: "Bayard" riisuttiin aseista ja se muutettiin proomuksi vuonna 1899.


title: FS Turenne (1879)

text: Turenne oli Ranskan laivaston vuonna 1879 vesillelaskettu teräsrunkoinen Bayard-luokan barbetteristeilijä.


title: FS Turenne (1879)

text: Alus tilattiin Lorientin laivastontelakalta ja sen köli laskettiin vuonna 1876. Alus laskettiin vesille lokakuussa 1879 ja se otettiin palvelukseen vuonna 1882.


title: FS Turenne (1879)

text: "Turenne" poistettiin alusluettelosta vuonna 1901.


title: I’m a Gummy Bear (The Gummy Bear Song)

text: I'm a Gummy Bear (The Gummy Bear Song) on noveltinen dance-kappale Gummibäriltä, joka viittaa Saksasta peräisin oleviin karhunmuotoisiin nallekarkkeihin. Kappaleen sanoitti saksalainen säveltäjä Christian Schneider sekä julkaisi sen oman Gummybear International levy-yhtiön alaisena 13. lokakuuta 2007. Ensimmäisenä kappale julkaistiin Unkarissa, jossa se oli singlelistan ensimmäisellä sijalla yhteensä kahdeksan kuukautta.


title: I’m a Gummy Bear (The Gummy Bear Song)

text: Myöhemmin siitä tuli maailmanlaajuinen internet-ilmiö varsinkin YouTubessa ja MySpacessä. Kappale on tähän mennessä esitetty vähintään kahdellakymmenelläviidellä eri kielellä ja sitä on kuunneltu yli miljardi kertaa.


title: Kosti Sironen

text: Kosti Sironen (s. 11. syyskuuta 1946 Tuusula) on suomalainen kirjailija ja luovan kirjoittamisen aikuisopettaja.


title: Kosti Sironen

text: Sironen opiskeli suomen kieltä, kirjallisuutta, kasvatustiedettä, puheoppia ja sosiaalipsykologiaa Tampereen yliopistossa valmistuen 1981 humanististen tieteiden kandidaatiksi. Hän suoritti myös puheopin tutkinnon. Hän oli peruskoulun ala-asteen vs. luokanopettajana Espoossa 1981–1984 ja toimi Uudenmaan läänin ohjaavana läänintaiteilijana 1984–1989. Vuonna 1992 hän auskultoi luovan kirjoittamisen ja kirjallisuuden aikuisopettajaksi.